
Dit is die groot historikus en filosoof, Arnold 
J. Toynbee, wat die stelling gemaak het dat ons in 
die post-Christelike era lewe. Dit wil sê dat dié tyd 


Mense wat nie soos volstruise, wat die koppe 
wegsteek, deur die lewe gaan nie, maar let op die 


Die voorspellings van die Heilige Skrif wys in 
die rigting van 'n tyd wat sal kom wanneer die 
geloof in die lewende God en in die Middelaar en 
Heer, Jesus Christus, skaars sal wees. En die tyd 
belewe ons nou. Miljoene oor die hele wêreld keer 
nie alleen die kerk van Christus die rug toe nie, maar 
wil van God, die Skepper, en van die Verlosser en 
Sondeversoener, Jesus Christus, nie weet nie. Alle 
vorms van godsdiens word afgewys behalwe die 
,godsdiens' van die ateisme, die stofaanbidding, die 


gelie nie, want die ,,evangelie” van die in homself 
welversekerde mens is 'n politiek-vervalste evan- 
gelie, wat die heil nie van God in Christus verwag 
nie, maar van 'n humanistiese heilsideologie. Die 
,mondige' mens verwag alles van homself. Die doel 
van die erediens, so word in dié kringe gesê, is om 
die selfverwerkliking van die mens te bevorder, 
want die mens is in homself goed. Van kerklike en 
ander institute moet die mens bevry word. God, so 
word daar gesê, is die edelste skepping van die 
mens. 


By al hierdie afwykings van die geopenbaarde 
heilsleer kom ook nog by die morele insinking by 


Dan kan by dit alles die rigting wat deur die 
Wêreldraad van Kerke ingeslaan word, nie buite 
rekening gelaat word nie. Hierdie ekumeniese 
liggaam beweeg al meer in die rigting van die sosia- 
lisme en vergoeilik al meer die euwels van die 

in die rigting van 'n sosiaal-politieke begrip van die 
evangelie en gee jaarliks miljoene rande weg aan 


sitting van die Wêreldraad in Nairobi dat aandag 
veral gegee sal word aan die volgende sosiaal- 
politieke wêreld probleme naamlik geweld, onreg, 
menseregte, voedseltekorte, energiekrisis, inflasie. 
By al hierdie feite kom ook nog by die ver- 
volging met gevangenisskap en soms ook nog 
marteling van Christusbelyers vir die gerigste oor- 
tredings in kommunistiese lande en die honderd en 
een struikelblokke wat in die weg van die kerk in 
die uitoefening van sy evangeliese pligte gelê word. 
Bybels mag nie gedruk en versprei word nie. Kate- 
getiese onderwys mag nie gegee word nie. Propa- 
ganda vir geloofsake is verbode. Kerke word gesluit. 
Maar onse Here Jesus Christus het aan sy 
volgelinge gesê: Hulle het My gehaat, hulle sal julle 
ook haat. Hulle het My vervolg, hulle sal julle ook 
vervolg. Hierdie dinge geskied vandag voor ons oë. 
Al hierdie dinge wys in die rigting dat die wêreld 
besig is om ryp te word vir die koms van die anti- 
chris. Die eenheidsbewegings op velerlei terreine, 
die propagering van een groot wêreldkerk en een 
groot wêreldregering sal die weg vir sy koms baan. 
En wie weet is die organisasie van die Verenigde 
Volke en die Wêreldraad van Kerke bewus of 
onbewus die wegbereiders vir die koms van die 
groot wêreldheerser en teenstander van Christus. 
Die Woord praat van die ongeregtigheid wat 
teen die eindtyd sal vermeerder en van die nasies in 
hulle radeloosheid, maar voeg vertroostend daarby: 
As hierdie dinge gebeur, weet dan dat die koninkryk 
van God naby is. 
Joh. Dreyer 























HERE ARE de ND VENTSOORDENKING EETSKURERGREEe ve 
BEN-ONI — BENJAMIN 


Lees: Gen. 35:16-21. 


Teks: Gen. 35:18. 


,En toe haar siel uitgaan — 
want sy het gesterwe — noem 
sy hom Ben-Oni. Maar sy vader 
het hom Benjamin genoem. 


As ons Ragel se lewe in oënskou 
neem, is sy 'n tragiese figuur. Met reg 
noem Israel haar dan ook: wenende 
moeder. Daar is in die eerste plek die 
teleurstelling op haar troudag toe Lea 
aan Jakob gegee is in plaas van Ragel. 
Toe sy haar man uiteindelik gekry het, 
was sy aanvanklik onvrugbaar en moes 
sy toesien hoe Lea die een is wat die 
kinders kry. Uit hierdie omstandighede 
maak ons ook kennis met Ragel se 
jaloerse karakter en haar kroniese on- 
tevredenheid. 





DS. A. J. WILLEMSE 





Groot was haar geluk toe Josef ge- 
bore is, maar spoedig was sy weer 
die een wat gesmeek het vir nog 'n 
seun. Hierdie wens van haar is vervul, 
maar met sy geboorte het sy gesterwe. 
Die vervulling van haar wens gaan 
gepaard met ontsettende smart, én die 
dood. In haar sterwenssmart het sy 
hom Ben-Oni genoem. Dit beteken: 
Seun van my ongeluk. 


Jakob het 'n besondere liefde vir 
Ragel gehad. In werklikheid het hy 
eintlik veertien jaar vir haar gewerk, 
maar dit was in sy oë soos een dag. 
Daarom was Ragel se dood vir hom 'n 
swaar slag. 


Ons lees hier egter niks van sy 
smart nie. Eerder die teendeel daar- 
van: Hy gee dié seun 'n ander naam 
toe Ragel sterwe: Benjamin. Dit be- 
teken: ,,Seun van my regterhand”, of: 
,Gelukskind'” (die regterkant is die 
gelukskant). 


Nou kan 'n mens vra: Hoekom tree 
Jakob so op? Verskillende verklarings 
is gesoek vir sy optrede: Sommige glo 
dat Jakob bang was vir die magiese 
krag wat mense in daardie tyd aan 'n 
naam van 'n persoon gekoppel het. 
Om die naam Ben-Oni te behou, sou 
dan meebring dat die seun 'n baie 
ongelukkige lewe sou ly. Die naam 
Benjamin sou hom dan 'n gelukkige 
lewe besorg. 


Ander verklaar Jakob se optrede sê: 
Aangesien die getal 12 'n getal is wat 
volledigheid uitdruk en Benjamin die 
twaalfde seun van hom was, het God 
met Benjamin bereik wat hy met Jakob 


wou bereik. Daarom het Jakob hom 
Gelukskind genoem. 


'n Ander verklaring is dat Jakob niks 
wat met Ragel verbonde was, aan on- 
geluk kon koppel nie. Daarom verander 
hy die naam na Gelukskind. 

Enigeen van dié verklarings is moont- 
lik. 

Ragel word dikwels voorgehou as 
die beeld van die tragiese mens: die 
mens nooit ten volle bevrediging kry 
vir sy verlangens nie. Verwagte vreug- 
de eindig dikwels in smart. Ons reik 
altyd na beter en meer. Dit begin reeds 
in die tuin van Eden, waar die mens 
ook soos God wou wees en homself 
vergryp het en sê ongehoorsaam ge- 
word het. Die gevolge hiervan was 
rampspoedig: smart en pyn, ongeluk 
en teëspoed, rampe en nood, wat ein- 
dig met die dood, waarna die ewige 
nood in die hel die mens se verdiende 
loon was. 


Saam met die vreugde van elke ge- 
boorte word dikwels ook die vraag 
gevra: Wat gaan van hierdie kindjie 
word? Hoeveel smart lê daar nie vir 
hom of haar voor nie? 


Maria, die moeder van Jesus Chris- 
tus, is 'n sekere sin ook 'n Ragel: ook 


Hém kon Maria Ben-Oni genoem het, 
want Hy was waarlik 'n ongelukskind: 
die ongeluk van die wêreld is op hom 
gelaai; die ongeluk van die hel moes 
Hy ervaar. 

Terselfdertyd egter is Hy ook Ben- 
jamin vir die wêreld: alle geluk het juis 
deur sy ongeluk vir ons gekom. Met sy 
koms het alles nuut geword, het ons 
die vooruitsig van die totale einde van 
alle smart, in die ewige lewe. 


Met die geboorte van elke Christen- 
kind kan ons nou met vreugde sê: 
Benjamin!” ,,Gelukskind!” Want die 
geluk is aan sy kant. Die Gelukskind 
van Betlehem is aan sy kant. 


En waar ons nou weer Kersfees na- 
der en nou die adventstyd betree — 
die vier voorbereidingsweke voor 
Kersfees — wil God deur die predi- 
king op die vier Sondae wat Kersfees 
voorafgaan, in ons 'n Christusverwag- 
tings vreugde opbou. En mag dit ook 
'n deel bydra tot die opwekking van 
hierdie kersvreugde in hierdie tyd: Hy, 
wie se geboorte ons met Kersfees 
herdenk, was die Ben-Oni (Ongeluks- 
kind), maar het vir ons Benjamin 
(Gelukskind) geword. 


Amen. 


AidersontFlitton 


Chevrolet 

Die ideale motor vir dames] 


Aiderson--Flifton 
Telefoon: Pretoria 482611 

JONK HEEN 


DS. 
. W. RHODA 


24-9-1929 — 26-9-1975 
BEGRAFNISREDE 


Teks: Hand. 27:23. 


,...die God aan wie ek behoort, 
wat ek ook dien.” 


Wanneer die woord van ons teks in 
die donker tye van die lewe -midde die 
geweld van die storms op die lewens- 
pad, bely kan word, dan spreek dit van 
geloof in God en van die aanvaarding 
van sy werk oor die lewe van die mens. 
Dan is dit 'n belydenis wat getuig 
daarvan dat die bande van vrees vir 
die dood afgewerp is. 





DS. N. C. J. BRAYSHAW 





Paulus, apostel van Jesus Christus, 
verkeer in gevangeskap. Hy en 'n aan- 
tal mede-gevangenes is hier op 'n skip 
op pad na Rome vir hulle verhoor en 
teregstelling. Maar op hierdie reis er- 
vaar hulle die storms wat opkom; 
winde wat swiep teen alles wat is. 'n 
Storm dreig om nie alleen die skip met 
sy vrag nie, maar ook hulle eie lewens 
van die wortels te ontruk. Die son 
word verduister, die nagtelike hemel 
het verswart, die toekoms het sonder 
koers geword. 


Maar nou is dit te midde van die 
terneergedruktheid, te midde van die 
kommer dat Paulus in hulle midde kan 
opstaan en hulle te vermaan om moed 
te hou en nie vir lewensverlies te vrees 
nie. Want aan hom het 'n engel van 
God verskyn en hom verseker dat die 
gevangenes bewaar en behoue sal bly. 


'n Engel van watter God? ,,Die God 
aan wie ek behoort, wat ek ook dien.” 


Waar kan daar sprake wees van 'n 
meer troosvolle woord vir die mens 
in sy ellende? Die God aan wie ek 
behoort! In hierdie teks praat Paulus 
nie in die eerste plek as die belangrik- 
ste saak oor sy eie menslike aktiwiteit 
wat voortspruit uit die verhouding tus- 
sen God en hom nie. Immers, sy mens- 
like aktiwiteit is gebaseer op God se 
aktiwiteit — God se werk tot heil van 
mense. Die grond vir die aanvaarding 
van sy lot lê in die feit dat hy aan God 
behoort. Hierdeur bely Paulus dat hy- 


self ook lewe van die blye evangelie 
boodskap dat dit die Hemelse Vader 
behaag het om op grond van die ver- 
dienste van Jesus Christus aan die 
kruis, mense tot sy eiendom, sy kin- 
ders aan te neem. Die mees betekenis- 
volle boodskap vir die mens is juis dat 
by die sterwe van Jesus Christus, Hy 
deurboor is ter wille van ons ongereg- 
tighede, en verbrysel is ter wille van 
ons misdade; en dat Hy deur Sy op- 
standing die dood vir ons doodgemaak 
het, sodat elkeen wat in Hom sterwe, 
sal lewe al het hy gesterwe. Deur kruis 
en opstanding het dit waar geword dat 
geen dood of lewe, ons sal kan skei 
van die liefde van God wat daar in 
Jesus Christus onse Here, is nie. 


So het Paulus die eiendom van God 
geword. Daarom het God reg op die 

Wyle ds. J. W. Rhoda 





lewe van Paulus. Paulus self is niks 
in die hande van God nie. Nee, dit is 
God wat heerskappy oor Paulus uit- 
oefen. 


Daarom kon Paulus die werklikheid 
van die storms wat op hom en sy 
mede-gevangenes neergekom het, aan- 
vaar. Hy het nie daarvan probeer weg- 
vlug en die geweld daarvan misken 
nie. Nee, dit was daar! Maar tegelyker- 
tyd het hy op grond van die boodskap 
van die engel met blye verwagting 
vooruitgesien na die redding op grond 
van God se belofte. 


Wanneer daar dan nou sprake is 
daarvan dat hy aan God behoort, dan 
impliseer dit onmiddellik ook diens- 


[] Na volgende bladsy 

















ONS PRAAT OOR 
OPSIG EN TUG IN DIÉ KERK 


Een van ons ouere reeds gestorwe 
predikante het by geleentheid van 'n 
huweliksafkondiging in een van my 
vroeëre gemeentes byna 'n konster- 
nasie-in-die-kleine veroorsaak toe hy 
die naam van die aanstaande bruid en 
haar denominasie aldus afgekondig 
het: Hiermee geskied die derde huwe- 
liksafkondiging van (broeder) A, jonk- 
man van die Ned. Herv. Kerk en 
(suster) B, jongedogter van die ,,Lek- 
kerkerk”. (Ek wonder of die oue do- 
minee van die goeie teologiese boeke 
van dr. A. F. N. Lekkerkerker, 'n Neder- 
landse teoloog, gelees het.) Nee, sulke 
,grappe'” betaam nie, allermins op die 
kansel. En tog het die dominee iets 
aangevoer, iets waaroor ons kan na- 


dink. 'n Kerk wat nie opsig en tug 
beoefen nie, is inderdaad 'n ,,lekker 
kerk”, lekker omdat elkeen daar kan 
maak presies soos hy of sy wil, nie 
alleen in die kerk nie maar ook buite 
die kerk, in die daaglikse lewe. 





DR. P. J. THEO KOEKEMOER 


Soos ons vadere die begrip ,,kerk” 
verstaan het, is so 'n lekker ,,kerk” 
geen kerk nie, en so verstaan ons dit 
vandag nog. 'n Lidmaat van die kerk 
wat bereid is om die eie wil te onder- 
werp aan die gesag van die Woord, 
sal nooit senuweeagtig begin word 
wanneer die kerk praat oor opsig en 


tug nie. Daardie lidmaat weet dat die 
kerk van die Reformasie 'n luisterende 
kerk wil wees, al luisterende na die 
Woord van God. En as die kerk dan 
die tug hanteer, is dit 'n kerk met die 
Bybel in die hand. Volgens die Afri- 
kaanse Bybelkonkordansie kom die 
woord ,,tug” as selfstandige naam- 
woord 25 keer in die Bybel voor; die 
werkwoord ,,tugtig” 32 keer en ,,tug- 
tiging” 21 maal; dus ongeveer 78 keer 
praat die Bybel oor tug. Die woorde 
“Opsig”, ,,opsigter”, ,,opsien”, ,,op- 
siener” en ,,opsienersamp” is ook wel- 
bekende Bybelwoorde. Die kerk mag 
dit nie mislees nie. 


[7] Blaai om 





Prof. Dr. d. P. Oberholzer aan die woord op Kroonstad hy die begrafnis 
van Ds. W. J. Rhoda op 30 September 1975 


Ds. Willie Rhoda was 'n stil en te- 
ruggetrokke mens. Die predikantskap 
het vir hom nie maklik gekom nie. 'n 
Mens het altyd die indruk gekry dat hy 
homself moes bly oorwin om in die 
amp te bly. Daarin was hy nie alleen 
nie. Trouens, miskien was hy juis daar- 
om 'n normale dienaar van die Woord, 
'n mens wat moes praat en moes op- 
tree ten spyte van homself. Dit hoor 
ons al van die eerste mens wat deur 
God geroep en gestuur is, Moses. En 
in die profesieë van Jeremia is dit juis 
die profeet se worsteling met 'n amp 
wat vir hom te magtig is wat ons die 
diepste insae gee in Gods weg met 
mense. In hierdie tradisie staan ook die 
diepe erns waarmee ds. Rhoda sy werk 
in die kerk bejeën het, 'n erns wat hom 
soms 'n eensame figuur gemaak het. 


Nou, na 'n korte 19 jaar in die be- 
diening, moet ons hom te ruste Iê. Hy 
was seker nooit werklik 'n gesonde 
man nie, maar ek het hom nooit hoor 
kla nie. Daar was in sy lewe veel wat 
verrykend was vir die wat hom geken 
het. Mev. Rhoda en kinders, ek dra aan 
u die meegevoel van die hele kerk oor, 
besonderlik van die Kommissie van die 
Algemene Kerkvergadering, die ge- 
meentes waar hy en u Saam gedien 
het, die Teologiese Fakulteit en al sy 
kollegas. Aan u persoonlik ook ons 
dank vir u bystand aan hom oor die 
jare. Ook aan sy moeder, en ander 


familie ons meegevoel en ons voor- 
bede. Ons dra u almal op aan die sorg 
en steun van die Vader wat ons in sy 


BEGRAFNISREDE 


7] Van vorige bladsy 


baarheid teenoor God. Wie immers ont- 
vanger geword het daarvan dat God 
in Jesus Christus Homself gee tot ver- 
lossing van die mens, die kan nie 
anders as om dienaar van God te word 
nie. Om aan Goed te behoort vra nie 
dat ons ons alleen deur God sal laat 
bedien nie, ja, dit wel in die eerste 
plek, maar dit ken ook die behoefte om 
in dankbaarheid en gehoorsaamheid 
God te dien deur ons handel en wan- 
del, deur die woorde van ons mond en 
die oordenkinge van ons hart. ,Dien” 
beteken immers vir Paulus die volle 
gebruik van homself ter bevordering 
van die Koninkryk van God en die ver- 
meerdering van Sy eer. 


Dan is dit waar, dat wie so dien, in 
vreugde kan sterwe. Dan is alles bereik 
wat ons lewe op aarde sinvol gemaak 
het. Wie aan God behoort en Hom 
tydens die aardse lewe gedien het, die 
het geslaag in die doel van sy skep- 
ping. Wie hierin geslaag het, se lewe 
was sinvol, ryk en vol betekenis. Hy 
mag uitroep: ,Want as ons lewe, leef 
ons tot eer van die Here; en as ons 
sterwe, sterf ons tot eer van die Here; 
of ons dan lewe en of ons sterwe, ons 


liefde geroep het om sy kinders te 
wees. 


behoort aan die Here.” Om so aan God 
te behoort en Hom te dien, is die voor- 
reg van die gelowige en in besonder 
mate die genadige voorreg van die 
dienaar van die Woord. 

Nou is dit ook waar dat die dienaar 
van die Woord dikwels in hierdie si- 
tuasie staan dat die woord van troos 
uitgedeel moet word. Dikwels moet hy 
die mens in sy ellende toeroep om 
moed te hou; om vertroos te word, en 
om sterk te staan. Dit is die evangelie- 
dienaar se moeilike taak, dog heerlike 
roeping. 

Maar wanneer ons by die oomblik 
kom dat ons self by die afsterwe van 
'n evangeliedienaar, 'n troue arbeider, 
'n eggenoot en vader, 'n vriend en 'n 
lojale kollega staan, dan vind ons juis 
vertroosting daarin dat die Woord wat 
hy verkondig het, die Woord is waarin 
hy geglo het; dat die vertroosting wat 
hy deurgegee het, ook sy krag en ver- 
troosting in die lewe Wa: ,. die God 
aan wie ek behoort, wat ek ook dien.” 

Die weg van diens aan God, is die 
weg van ,,kruis-opneem, jouself ver- 
loën en Jesus volg. Vir die gelowige 
is daar egter die blye verwagting om 
voor God te staan te kom daar waar 
Hy die mens by 'n kruis en 'n geopende 
graf ontmoet het. 

AMEN. 

Ons praat oor: 


OPSIG en TUG 
in die KERK 


DO] Vervolg van vorige bladsy 





Praat ons oor die kerklike opsig en 
tug saam met die vadere van ouds, 
verstaan ons dit dus so dat dit 'n 
Bybelse eis is dat die kerk opsig en 
tug moet beoefen. Die opmerkings 
wat mens soms hoor: ,Julle jaag die 
lidmate weg met die tug” of ,,wat sal 
die tug tog help?” is eintlik opmerkings 
wat impliseer: — ,Ag, laat Gods water 
maar oor Gods akker loop, want niks 
sal tog meer help nie.” Dis opmerkings 
wat niks anders is as 'n oorgawe aan 
die tydgees, dat die kerk nie moet 
,inmeng'” met die ,,vryheid” of die 
,privaatheid” van die lidmaat nie, want 
dis sy saak as hy sy vrou wil slaan of 'n 
ander vrou daarop nahou. Dis ook sy 
saak as hy die bottel wil gryp, want 
dit is gekoop met sy geld. Nee, daar- 
die lidmaat het die dag toe hy/sy 
geloofsbelydenis gedoen het, met 'n 
,ja” geantwoord op drie vrae, en een 
van die vrae aldus: ,,Belowe u om 
saam te werk tot die bloei van die 
Godsryk in die algemeen en van die 
Ned. Herv. Kerk in die besonder, ter- 
wyl u aan die kerklike opsig u onder- 
werp, en in geval u in enigiets u 
misgaan, aan die kerkfike tug?” (Ant- 
woord: Ja.) 


Die kerk het hierdie antwoord tydens 
die belydenis nie afgedwing nie! Dis 
in elk geval 'n antwoord wat die lid- 
maat bind aan die Woordgesag, wat 
as Woordgesag aan die kerk die reg 
en opdrag tot kerklike opsig en tug 
gee. Om maar net na enkele Skrif- 
gronde te kyk: — 


Mattheus 18 verse 15 tot 18. Hier 
word dit duidelik gestel dat 'n persoon 
wat ook nie na die gemeente wil luister 
nie, ,laat hom vir jou wees soos die 
heiden en. die tollenaar.” Ook kan ons 
hierby lees 1 Korinthe 5 in die geheel, 
waar Paulus iemand wat in ergerlike 
sonde volhou en volhard, aan die satan 
oorlewer ,,tot verderf van die vlees, 
sodat die gees gered kan word in die 
dag van die Here Jesus,” (vers 5). 
Aan dieselfde gemeente (2 Kor. 2 vers 
5 en 6), skryf Paulus dat iemand wat 
droefheid veroorsaak ,,deur die meer- 
derheid” bestraf moet word, dit is deur 
die gemeente, en dat so 'n persoon 
dan vergewe moet word en aan hom 
nie liefdeloos verbygegaar moet word 
nie. Verder hoor die gemeente van 
Korinthe dat hulle nie in dieselfde juk 
moet trek as die ongelowiges nie. 


(2 Kor. 6:14.) Johannes, die apostel 
van die liefde, sê dat die dwaalleraars 
nie in die huise van die gemeentelede 
ontvang moet word nie, ja hulle moet 
selfs nie gegroet word nie. (2 Johannes 
verse 10.) 


Die kerk het dus met sy opsig en 
tug, nie maar sommer uit die bloute 
besluit dat opsig en tug deel is van 
sy inherente lewe nie. Ons vadere het 
soos volg geleer: ,,Die merktekens om 
die ware kerk te ken, is die volgende: 
As die kerk die suiwere prediking van 
die evangelie uitoefen, as dit die sui- 
were bediening van die sakramente 
gebruik soos Christus dit ingestel het, 
as die kerklike tug gebruik word om 
die sonde te straf; kort gesê: ,as almal 
hulle ooreenkomstig die suiwere 
Woord van God gedra, alles wat daar- 
teen stry verwerp en Jesus Christus 
die enigste Hoof erken.” (Nederlandse 
Geloofsbelydenis art. 29.) Hierdie ge- 
loofsartikel is uit en uit, deur en deur 
op Bybelse gronde daargestel. 


Die Ned. Herv. Kerk van Afrika het 
in sy Kerkwet in gehoorsaamheid aan 
die Heilige Skrif en in die gees van die 
Belydenisskrifte van die vadere, die 


opsig, tug en kerklike dissipline so 
verstaan. In art. XX lees ons: — 


“1. Om die eensgesindheid en eenheid 


van die geloof in die kerk te be- 
vorder en te bewaar en om almal 
in gehoorsaamheid aan God te 
hou, word die opsig, toesig en 
tug in die kerk uitgeoefen deur 
die lidmate, die ampsdraers en die 
amptelike vergaderings van die 
kerk, volgens die bepalings wat 
hieromtrent bestaan. 


2. Ter wille van die opbou van die 
kerk word die orde en dissipline 
gehandhaaf en is almal geroepe 
om daartoe saam te werk en om 
nie af te wyk van wat Jesus Chris- 
tus, die Heer van die kerk, ver- 
ordineer het nie. 


Nou moet ons in verband met 
hierdie hele aangeleentheid baie 
duidelik verstaan dat hierdie kerk- 
like handeling 'n geheel eie karak- 
ter het, 'n geestelike karakter. Die 
tug word nie toegepas om iemand 
sogenaamd ,,uit te kry” of ,,ont- 
slae” van so 'n persoon te raak 

VAKATURE 


SEBOKENG INTERKERKLIKE TEOLOGIESE STAATSOPLEIDING- 
SKOOL (S.LT.S.O.S.) 


Pos: Assistent-onderwyser in Praktiese Teologie en/of 


Nuwe Testament. 
Standplaas: Vereeniging. 


Vereistes: 'n Graad met Teologiese vakke en ten minste 5 jaar 
praktiese ondervinding in pastorale werk, verkieslik in die 


sendingveld. 
Aanbevelings: 


(i) Kennis van Bantoe Separatiste Kerke; 
(ii) Kennis en ervaring van Sendingwerk; 
(iii) Kennis van een of meer Bantoe-tale; 


(iv) Onderwysdiploma. 


Sluitingsdatum: 14 November 1975. 


Algemeen: 


(i) Die suksesvolle applikant moet diens met die heropening 
van skole in Januarie 1976 aanvaar; 

(ii) Aansoekvorm en verdere inligting is verkrygbaar van die 
Sekretaris van Bantoeonderwys, Privaatsak X212, Pre- 
toria OOO1, Telefoonnommer 3-9931 blylyn 479. 

nie. Tug beteken in die Duitse sin 
van die woord ,TREK”. Soos 'n 
ouer sy kind deur die regte tug 
wil trek, (nadertrek), so moet die 
kerk hier te werk gaan. Johannes 
Calvyn wys in sy Institusie (IV, 
12, 8, vervolgens) dat strengheid 
verbind moet wees met ,,sagmoe- 
digheid, mildheid, vriendelikheid 
en barmhartigheid”. Die bedoeling 
agter die tughandeling moet altyd 
wees om daardie persoon te lei 
tot berou en bekering. Die opsig 
en tug, sê prof. Pont, soek geen 
vergelding nie maar berou en ver- 
soening, want dit is geestelik van 
aard. Die verdere vraag kom nou 
na vore: — Watter soort sake 
hoort tuis onder die tughandeling? 
Ons antwoord is: daardie sake wat 
die lewenswandel van die lidmaat 
raak, maar ook aangeleenthede 
oor sake van die regte geloof, 
d.w.s. die Bybelse leer. Die twee, 
leer en lewe, kan egter nooit geskei 
word nie — ons wil dit slegs on- 
derskei, want dit. is juis die ge- 
loofsleer wat sê hoe ons moet 
lewe. 


Die handhawing van die kerklike 
dissipline (goeie orde) is in die 
eerste plek die taak van elke ge- 
towige, wat nie kan sê soos Kain, 
dat hy nie sy broer se hoeder is 
nie. 'n Persoonlike ,,goeie woord" 
van een lidmaat teenoor 'n ander 
in die daaglikse lewe — is daar lê 
die taak van die gemeente — deel 
van die gemeente se getuienis in 
die wêreld! Hiernaas, op gemeente- 
like vlak, is dit die taak van die 
Kerkraad en in besonder die ou- 
derlinge. 


Die doel van Tug: — 


(a) Die kerk moet altyd onthou 
dat hy die liggaam van Chris- 
tus is — Christus is die hoof 
en ons sy lede. Die liggaam 
mag nie sy Hoof, Jesus Chris- 
tus, volhardend besoedel nie. 
(Efesiërs 4 verse 17-32.) Dus 
weer: Die ieer en tewe moet 
Suiwer gehou word ter wille 
van Jesus Christus. 


(b) Die sakramente moet nie ont- 
heilig word nie. Deur wie? 
Deur mense wat volhard in 
sondes! Dit gebeur wel dat so 
'n persoon wat volhard in 
die sonde, rustig aangestap 
kom, nagmaalstafel toe. Om 
die tafel en by die doopvont 
en in die daaglikse lewe wil 
God berouvofie sondaars hê. 


(c) Die derde doel van die tug is 
om die dissipline, goeie orde 
en vrede in die kerk te be- 
waar. Die hele deeg kan suur- 
gemaak word deur 'n klein 


stukkie suurdeeg. (1 Kor. 
5:6.) (Sien ook 1 Kor. B:11, 
13) 


4. Wat is die prosedure by die kerk- 


like opsig? 

Opsig is die vermanende, lerende 
gesprek tussen lidmaat en lid- 
maat, tussen lidmaat en amps- 
draer en tussen opsighoudende 
vergaderings en diegenes oor wie 
die opsig gehou word. 

Die opsig van die kerkraad gaan 
oor die dooplidmate, (kinders) om 
hulle aan te spoor om kategese 
gereeld by te woon, hulle Bybels 
te lees en die eredienste nie te 
versaak nie. 

Die opsig van die kerkraad oor 
die belydende lidmate het ten doel 
die aansporing om te volhard in 
'n christelike lewe van elke dag, 
om die huisgodsdiens en gebede 
te onderhou, eredienste by te 
woon, hulle kinders ooreenkomstig 
die doopbelofte op te voed en die 
sake van die kerk op die hart te 
dra en uit te leef in woord en 
daad. 

Die manier waarop opsig uitge- 
oefen word, is altyd deur 'n goeie 
gesprek te voer, in 'n gees van 
geloof, hoop en liefde. 


. Wat die TUG betref: Hier het ons 


te doen met 'n meer formele han- 
deling. Tug volg noodwendig nadat 
die gesprekke onder die opsig 
geen resultaat gehad het nie. Die 
tug kom in sig in gevalle waar 
iemand hardnekkig volhard in 'n 
goddelose lewe. Hierdie ergerlike 
sondes word in bepaling 110 tot 
112 van die Kerkwet omskryf as: 


(a) Die aanhang en verkondiging 
van 'n dwaalleer en die vol- 
harding daarin. 

(b) Wangedrag. 

(c) Openbare skeurmaking, ver- 
set teen die kerklike amps- 
draers en vergaderinge, ens., 
ens. 


Die vraag kan gestel word: Maar 
watter spesifieke sondes is erger- 
like sondes, en wat is presies 
wangedrag volgens die Bybel? 
Alhoewel die begrip ,,wangedrag” 
baie wyd is, gee die Bybel tog 
ook aanduiding in watter rigting 
ons moet dink: V 

1 Kor. 5:11: Hoëreerder, gierigaard, 
afgodedienaar, kwaadspreker, 
dronkaard, rower. 

1 Tim. 1:9 en 10: ,,Wettelose en 
tugtelose mense, goddelose en 
sondaars, onheiliges en ongewy- 
des, vadermoorders en moeder- 
moorders, hoereerders, sodomiete, 
mensediewe, leuenaars, meinedi- 
ges en wat daar anders met die 
gesonde leer in stryd is.” (vgl. 
ook die Nagmaalsformulier.) 


Mens moet egter, wanneer daar 
uitgemaak moet word of iemand 
getug moet word, altyd let op 
minstens twee kante van die saak: 
Het die persoon berou getoon oor 
sy vergryp EN bewys hy deur 
woord en daad dat hy die sonde 
versaak het. Anders gesê: Volhard 
hy/sy in die sonde, of nie? 


Ons handel hier nie oor die spe- 
sifieke verloop van 'n tughande- 
ling vandat 'n wettige klag, onder- 
teken deur getuies, ingedien is 
nie, totdat die betrokke kerklike 
vergadering wat moet uitspraak 
gee die persoon skriftelik kennis 
gee van die besluit nie. Daar is 
'n hele aantal bepalings van die 
kerk in hierdie verband bv. oor 
wie bevoeg is om 'n klagte in te 
dien (bep. 115), voorskrifte waar- 
aan die klag moet voldoen (116) 
en die behandeling van die klag 
(129-132). 

Die tugmiddels waarvan die kerk 
gebruik maak is drieërlei van aard: 


(a) Vermanende gesprek, 

(b) die ontsegging van die ge- 
bruik van die sakramente vir 
'n onbepaalde tyd, 


(c) indien die persoon dit alles 
alles volhardend sou uitlag, 
dan ook die afsnyding uit die 
gemeente met die bekend- 
making daarvan d.m.v. 'n kan- 
selafkondiging, waarvoor daar 
'n formulier bestaan. 

Ten slotte: — Nadat hierdie hele 

kerklike ,,werkskema” van opsig 

en tug en selfs die uiterste naam- 
lik afsnyding met groot omsigtig- 
heid, verdraagsaamheid, geduld en 
liefde toegepas is, vra bepaling 

119 van die kerk desnieteenstaan- 

de steeds volgehoue pogings om 

daardie lidmaat nie sg. ,,af te 
skryf” nie, maar steeds te poog 
om die persoon te bearbei. Die 

1970 Alg. Kerkvergadering praat 

selfs van 'n ,,eindelose geduld” 

wanneer tug beoefen word. Calvyn 
sê dat die kerk dit as ,,moeder- 
like taak” moet sien wanneer hy 
die derde kenteken van 'n ware 
kerk beoefen. 

] 





Rewolusie of bekering 


As daar een ding duidelik in die 
evangelie is, dan is dit wel dit, dat 
Jesus alle pogings om Hom in kon- 
flikte van persoonlike of nasionale 
aard, soos erfeniskwessies of belas- 
tingbetaling te betrek steeds omgebuig 
het na 'n oproep — nie tot rewolusie 
nie, maar tot bekering, om te buig 
onder die gesag van God, om te ge- 
hoorsaam aan die hemelse Kurator. 


G. de Ru 

N MONUMENT 


VERTEL 


(4) RANDJIESLAAGTEBAKEN — JOHANNESBURG 


oe 


'n Klein entjie noord van die J. G. 
Strijdomtoring in Hillbrow, wes van 
Louis Bothalaan, staan die Randjeslaag- 
tebaken, in 1965 tot nasionale monu- 
ment verklaar. 





DR. D. J. C. VAN WYK 





Die plaas Randjeslaagte was 'n drie- 
hoekige stuk staatsgrond, wat na op- 
meting van omliggende plase oorgebly 
het. Commissionerstraat, tussen End- 
straat en Westraat, vorm die basis van 
die ou Randjeslaagte driehoek, terwyl 
die baken op meegaande foto, die top- 
punt vorm. C. J. Joubert en J. F. B. 
Rissik, na wie Joubert- en Rissikstraat 
in Johannesburg vernoem is, is in die 
tagtiger jare van die vorige eeu as 
tweemankommissie benoem om aan 
die regering verslag te doen oor watter 
plase tot openbare delwerye verklaar 
kon word, en waar tot dorpstigting 
oorgegaan sou kon word. Die keuse 





— 


Opskrif op Randjieslaagtebaken. 


het op hierdie stuk uitvalgrond, Randje- 
slaagte, geval. Hierdie plaas is gekies 
omdat benewens die feit dat dit staats- 
grond was, dit ook sentraal geleë was, 
en die setel was van die plaaslike hof 
en die goudkommissaris. 


In Johannesburg het Randjeslaagte 
'n ereplek gekry in die name van baie 
kultuurorganisasies, o.a. 'n Rapport- 


ryerskorps en 'n Voortrekkerkom- 
mando. Die baken self is 'n kostelike 
herinnering aan momente en gebeure 
uit die wordingsjare van hierdie stad, 
wat diep in die geskiedenis van die 
Afrikaner sou insny. Dit herinner aan 
die geskarrel oor wie werklik die ont- 
dekker van goud was: George Harrison, 
die broers F. P. T. en H. W. Struben, 
J. G. Bantjes of George Walker. J. R. 
Shorten konkludeer in sy boek oor die 
verhaal van Johannesburg, dat dit 
Harrison was en vertel dat hierdie 
George Harrison tien maande na die 
ontdekking van goud spoorloos ver- 
dwyn het, nadat hy sy ,zoekerskleim” 
vir R10 verkoop het! 


Die baken herinner ook aan die plase 
rondom Randjeslaagte wie se name 
intens met die geskiedenis van die 
stad verweef sou raak: Langlaagte, 
Roodepoort, Turffontein, Braamfontein, 
Doornfontein, Booysens, Elsburg, Fords- 
burg en vele meer. 


Afgesien van die stryd oor wie goud 
ontdek het, het later ook 'n heftige 
stryd ontbrand oor wie die man was 
na wie Johannesburg vernoem is. Vier 
manne met 'n voornaam Johannes was 
betrokke: C. J. Joubert, Johann Rissik, 
J. P. Meyer, terwyl Gustav Preller be- 
weer het die stad na Pres. Paul Kruger 

Randjieslaagtebaken Johannesburg. 





vernoem is, wie se tweede naam ook 
Johannes was. Vaagheid omhul die 
oorsprong van die naam omdat myn- 
kommissaris Carl von Brandis se do- 
kumente oor die veld versprei het toe 
sy eerste kantoor, 'n tent, omgewaai 
het! 


In elk geval, Josias E. de Villiers het 
Johannesburg aangelê tussen 19 Ok- 
tober en 34 November 1886. 'n Dorp van 
600 standplase teen 10 s. per stand- 
plaas moes op Randjesslaagte aangelê 
word. Tydens 'n veiling is erwe vir 
3 s. verkoop. Ander, tans reg in die 
middestad van Johannesburg, kon na 'n 
jaar nie vir 1 s. stuk verkoop word nie. 
De Villiers wou standplaas van 60 vt 
by 120 vt uitlê, dog die regering het 
geglo dat Johannesburg slegs nog 'n 
delwersnedersetting soos Pelgrimsrus 
sou word, en gelas daarom dat die 
erwe nie groter as 50 vt by 50 vt moes 
wees nie, en dat die hoofstraat 75 vt 
en ander strate slegs 70 vt breed moes 
wees! 


So vertel hierdie monument 'n totaal 
ander soort verhaal as die meeste an- 
der monumente. Nogtans vertel dit die 
verhaal van magtige gebeure wat die 
geskiedenis van S.A. beslissend sou 
beinvloed. 


CO] Vervolg op volgende bladsy 








GESINSVERBROKKELING 


Die jaarlikse vergadering van die 
predikante van ons kerk het vanjaar in 
September in Pretoria aandag gegee 
aan die probleme rondom die huwelik. 
'n Week later het ek die voorreg gehad 
om die een en twintigste verjaardag- 
kongres van FAMSA by te woon. Hier- 
dic raad is 'n nasionale raad vir hu- 
welik- en gesinslewe in Suid-Afrika. 





DR. A. J. G. DREYER 





Huwelik — en — gesinslewe is in 
ons land al vir baie jare in 'n krisis. Die 
toenemende getal egskeidings in ons 
land bevestig dit. Die gesonde huwe- 
likslewe en 'n gesonde gesinslewe is 
en bly die basis vir 'n gesonde volks- 
lewe. Die sg. ,moderne'” opvatting dat 
die huwelik uitgedien is en deur 'n 
nuwe vrye samelewing tussen man en 
vrou vervang moet word, is lankal 
reeds uitgetoets en verwerp. Sowjet 
Rusland het kort na die omverwerping 
van die Tsaar reeds in hierdie rigting 
begin dink. Huwelike is afgeraai en 'n 
vrye saamwoon en saamleef van man 
en vrou is toegelaat. So vernietigend 
was die resultaat daarvan op die Rus- 
siese volkslewe dat dit weer gou ver- 
bied is. Terwyl hulle dit self nie toelaat 
nie, propageer hulle wel die sg. vrye 
samelewing van man en vrou om 
sodoende die volkskrag van hulle 
opponente te ondermyn. Hulle weet 
immers uit eie ondervinding hoe dit 'n 
volkslewe kan verwoes. 


Nou ongeveer veertig jaar later, 
word dit ook by ons gepropageer. Dit 
kom al meer voor dat jongmense som- 
mer by mekaar intrek en saamleef as 
man en vrou solank dit hulle behaag. 
Word hulle moeg vir mekaar, word 
maklik van kamermaat verwissel. Dit 
gebeur sg. uit vrye wil, geen verplig- 
ting teen mekaar nie, geen permanente 
verbinding nie en hulle gaan sg. weer 
as vriende uiteen wanneer dit een van 
die twee pas. Hierdie ,,moderne” jong 
mense is glad nie so modern as wat 
hulle wil dink nie maar baie agter die 
tyd. 


Die aantal mislukte huwelike word 
natuurlik deur die sg. ,,modernes” ge- 
bruik ter stawing van hulle bewering 
dat die huwelik uitgedien is. Die aantal 
egskeidings onder die blankes het ook 
sterk toegeneem naamlik van 6.5 per 
1000 getroude pare in 1961 tot $.5 per 
1000 in 1971. In 1972 was daar bv. 
8 432 egskeidings. Van hierdie getal 
was omtrent 25% van die gesinne drie 


jaar en minder getroud. In 'n ondersoek 
wat deur die Raad vir Geestesweten- 
skaplike Navorsing gedoen is, is talle 
gegewens gevind wat die moontlikhede 
van egskeiding bevorder. So bv. is die 
egskeidingsyfer onder mans wat 20 jaar 
en jonger is en by dames van 18 jaar 
en jonger, aanmerklik hoër as by die- 
gene wat later trou. Ook waar 'n ou- 
derdomsverskil van meer as 4 jaar 
tussen man en vrou is, kom egskei- 
dings meer dikwels voor. Persone wat 
eenmaal geskei was, neem makliker, 
in geval van huweliksprobleme weer- 
eens toevlug in 'n egskeiding. 


Dit blyk uit die ondersoek van die 
Raad vir Geestelike Navorsing dat 
huwelike wat in die kerk bevestig is, 
meer bestand is teen egskeiding as die 
burgerlik-bevestigde huwelik. Slegs 3,6 
persent van kerklike huwelike loop op 
die rotse teenoor 8,2 persent van die 
sg. burgerlike huwelike. Die statistieke 
word beinvloed deur die feit dat meer 
egskeides burgerlik hertrou as in die 
kerk. Maar dit mag ook daarop dui 
dat die voorligting in verband met die 
huwelik, die besef van die sonde wat 
allerlei ellende oor die huwelikslewe 
laat kom en die krag van die geloof 
om dit te bowe te kom, nog in kerklik- 
Gebonde huisgesinne 'n groot rol speel. 
In die latere jare is dit van groot be- 
tekenis. 


Die gesinsverbrokkeling kan waar- 
skynlik teruggevoer word na die ouer- 
huis. Soos dit teenswoordig gebruiklik 
is, is daar in die meeste huise baie 
bereidwilligheid om vir die toekoms 
var, hulle kinders op te offer. Vir skool, 
sport en ontspanning word baie tyd 
en geld beskikbaar gestel. Opoffering 
ter wille van 'n kind se geestelike vor- 
ming kom by sommige mense nie eers 
in hulle wildste drome op nie. Die lewe 
ia sy wyere verbande moet maar som- 
mer so op eie goeie geluk af geleef 
word en elkeen moet maar doen soos 
hy blykbaar goedvind. Op hierdie ge- 
bied behoort daar meer tyd aan die 


vorming en voorbereiding van 'n kind . 


afgestaan word. Dit is 'n saak wat my 
nog altyd verbaas dat ouers wat soveel 
vir die toekoms van hulle kind opoffer, 
hom net halfpad toerus en dan verbaas 
is as iets verkeerd gaan. Geleerdheid 
en gesondheid sodat 'n kind sy eie 
brood kan verdien, beteken niks as hy 
nie die verdiende brood met vreugde 
kan geniet of deel nie. ) 


Behoorlike voorbereiding vir die hu- 
welikslewe begin met 'n behoorlike 
geloofslewe. Die huwelik is immers ʼn 
instelling van God. Wie die huwelik 


wil belewe soos wat God dit vir die 
mens bedoel het, kan dit alleen doen 
in gehoorsame luister na die Woord. 
Die luister begin nie by die tweede 
tafel van die tien gebooie nie maar dit 
begin by die eerste tafel, by die eerste 
en groot gebod. Eers wanneer 'n mens 
die eerste tafel in sy volle omvang 
beluister het, kan 'n mens die tweede 
tafel beluister en beoefen. Die huwe- 
likslewe — en — liefde kan alleen in 
gehoorsaamheid aan die eerste en groot 
gebod uitgeleef word. Sonder die ge- 
hoorsaamheid aan God is die tweede 
tafel blote humanisme. Die voorberei- 
ding vir die huwelik begin dus in die 
gehoorsame luister na en doen van 
die Woord van God. Wanneer die ge- 
hoorsaamheid, die dissipline en liefde 
ontbreek teentor God, sal geen tug- 
maatreël ten opsigte van die tweede 
tafel enige betekenis hê nie. 

@ 





'N MONUMENT 
VERTEL 


] Van vorige bladsy 


As 'n mens by die baken staan, kom 
die woorde van G. A. Watermeyer on- 
willekeurig by jou op: 


Om hierdie stad het dit begin, 
in hierdie stad sal ons oorwin 
sy binneplein en poorte vat... 


(... Gegewens 'in hierdie stuk is 
hoofsaaklik geneem uit J. R. Shorten se 
werk, ,Die Verhaal van Johannesburg", 
en prof. J. J. Oberholster se boek oor 
die historiese monumente van S.A. 


(Word vervolg) 





VERGROTINGS 
in 
LEWENSKLEUR 
van u eie 
KIEKIE OF NEGATIEF 


W.E. CAREY 


APTEKER 
Posbus 177 — Krugersdorp 

GENÊVE 


rd 


Feue voor die name van Luther en 
Calvyn bekend geword het, is daar in 
Genéve 'n begin gemaak met die bou 
van die kerk waarin Calvyn later so 'n 
groot deel van sy lewe Woord en sa- 
krament sou bedien. Om presies te 
wees: die bouwerk is begin in die jaar 
1160 n.C. en voltooi 1220 n.C. Wat sal 
vandag se Hervormers sê indien dit 
60 jaar neem voor hulle nuwe kerk in 
gebruik geneem kan word? 





DR. P. J. T. KOEKEMOER 





Die hoofingang van 
Calvyn. 


In daardie jare, eeue voor die Kerk- 
hervorming was Genêv2 'n klein 
,Stadjie”. Volgens Daniel Buscarlet is 
daar in Genêve 'n christelike kerk in 
die 4de eeu gebou. In die jaar 510 n.C., 
na die verwoesting van Genêve ge- 
durende 'n oorlog tussen twee konings 
van Bourgondië, het koning Sigismond 
'n nuwe kerk gebou waarheen die pous 
belangrike relikwieë sou gestuur het. 





KERKGEBOU VAN CALVYN 





Die kerk van Johan 


Keiser Koenraad le Saligue is o.a. in 
hierdie lg. kerkgebou gekroon tot heer- 
ser van Bourgondië. 


Gedurende die '12de eeu begin 
biskop Ardutius de Faucigny om die 
fondamente van die huidige Katedraal 
uit te grawe. Die naam van die kerk- 
gebou sou dielsefde wees as die 


Die Hervormer, November 1975, bladsy 10 






nes Calvyn in Genêve. 


,Petruskerk” in Rome (die ,,St. Pe- 
ter”). Hierdie biskop, so word vertel, 
het 'n geweldige ondernemingsgees ge- 
had. Die vrome Bernard van Clairvaux 
se woorde was sy leuse. ,,Laat die 
waardigheid van jou middeljare die 


[7] Na volgende bladsy 





























foute van jou jonkheid uitwis.” Die 
biskop het die hele stadjie Genêve op- 
geroep om tot die bouwerk met groot 
geesdrif toe te tree; ja, selfs vroue en 
kinders het hulle deel gedoen. Rykes 
en armes, geletterdes en ongeletterdes 
her saamgesweet. Soms was daar 'n 
duisend mense aan die werk! 


Hierdie katedraal van Genêve, aan- 
vanklik in Romeinse styl, het weldra 
die vernuwing van die Gotiek onder- 
gaan. Romeins is die dik mure en die 
fortagtige voorkoms van die torings. 
Die nuwe gotiese trekke is te sien in 
die gewelwe, die boë en in die elegante 
pilare, versier met beeldhouwerk. Stap 
mens tussen die magtige pilaarwerk 
van voor die katedraal binne, is die 
eerste gevoel die van ruimte, ruimte 
wat as'tware uitgemeet is om die 
aksent te laat val op die vertikale lyne 
na boontoe. 


Soos ongeveer alle katedrale is hier- 
die kerk ook gebou in die vorm van 
'n kruis. Die kapitele is versier met 
skulptuurwerk van Bybelse verhale: 
die offer van Isak, die begrafnis en op- 
standing van Jesus, die Emmausgan- 
gers, ens. 


Alhoewel biskop Ardutius vir vyftig 
jaar sy setel in Genêve gehad het, het 
hy nie lank genoeg geleef om die vol- 
tooiing van hierdie ,,vesting” op die 
koppie te sien nie. Merkwaardig is die 
feit dat die geskiedenis waarin die 
inwyding van die katedraal beskryf is, 
verlore gegaan het. Ons weet slegs 
dat pous Gregorius X in die jaar 1275 
die katedraal besoek het. 


Soos die eerste Hervormde kerk- 
gebou in Transvaal (Potchefstroom) 
ook bedoel was om in geval van nood 
as 'n militêre vesting te dien, so was 
hierdie kerk in die jaar 1291 'n ,,fort” 
waarin die inwoners van Genêve 
skuiling gesoek het toe hulle aangeval 
is. Dit was in hierdie kerk waar biskop 
Fabri in 1387 sy ,,Franchises” (,,Vry- 
heid”) publiek gemaak het, waar- 
volgens Genêve 'n klein republiek ge- 
word het. Hier het die eerbiedwaardige 
stadsvaders Dinsdae en Vrydae die 
Roomse mis ontvang ,,sodat, met die 
hulp van God, die sake van die stad 
beter hanteer kan word”. 


Gedurende die veertiende en vyf- 
tiende eeue het die katedraal verskeie 
reparasies en veranderings ondergaan. 
Gedurende die middeleeue het by meer 
as een geleentheid brande uitgebreek 
en o.a. die dak asook dele van die 
torings grootliks beskadig. In 1349 het 
'n brand die gebou radikaal geskend. 


Binne die groot ruimte van hierdie 
katedraal was daar verskillende kapel- 
letjies (klein saaltjies) gewy aan die 
maagd Maria, St. Nikolaas, St. Sebas- 


tian, Johannes die Doper, ens. 'n Groot 
getal heiliges en martelare het gestaan 
tussen die gelowige en God. Hier was 
nie minder nie as 23 altare. Van vroeg 
tot laat was daar talle byeenkomste 
van godsdienstige aard. Pelgrims het 
gekom en gegaan. Buite die kerk, tot 
teenaan die mure, lê die kerkhof van 
St. Croix. Belangrike persone is binne 
in die kerk begrawe, soos in talle ander 
katedrale die gewoonte was. Orals 
was daar ook kraampies waar mense 
godsdienstige (Roomse) artikeltjies 
kon koop. Daar het 'n egte handelsgees 
in en om die kerkgebou geheers! Die 
ornamente wat die kerk moes versier, 
steeds ,,mooier maak”, het al hoe meer 
en meer geword. Kerse, altaarorna- 
mente, skilderye, ens. het die kerk bin- 
negestroom. Geen wonder dat nog lank 
voor Calvyn sy verskyning gemaak 
het, die volgende opgeteken is: ,,Se- 
kere leidende Rooms-Katolieke het 
gemerk dat hierdie ornamente en pren- 
te tot gevolg gehad het dat die aandag 
van die mense afgetrek word van die 
eintlike saak waaroor dit in die kerk 
behoort te gaan, naamlike die ,,Naam 
van God en die verlossing wat Hy ons 
offer”. Niemand minder nie as die 
vrome Bernard van Clairvaux het gesê: 
,Julle bou kerke met reusagtige afme- 
tings, julle versier dit in weelderige 
belangrikheid, behang dit met skilderye 
wat niks anders tot gevolg het as om 
die aandag van hulle wat kom om God 
te eer, te versteur nie, sodat 'n rustige 
meditasie nie kan plaasvind nie. Wat 
sal ons tog baat deur die weelde van 
sulke kerkgeboue as slegs die admi- 
rasie van die eenvoudiges en die offers 
van hulle wat nie van beter weet nie? 
En vir watter doel? So kom daar 
wroeging in die siele van mense en 
verwarring by die gelowiges. En wat 
beteken dit tog om kloosters te hê, 
gevul met monnike wat gereeld hulle 
getydeboeke lees en gebede doen te 
midde van al die sinlose skoonheid, 
hierdie afskuwelikhede, hierdie onkuise 
ape, hierdie woeste leeus! Aan alle 
kante is hierdie buitengewone luuks- 
hede besig om ons aandag af te trek; 
ons begin om liewers die beelde te 
,lees” in plaas van ons boeke; ons 
Spandeer ons tyd om die beelde te 
bewonder eerder as om besig te wees 
om die Wet van God te oordink.” 


Hierdie woorde van Bernard van 
Clairvaux, kon net sowel gespreek 
word deur Calvyn en al die kerkher- 
vormers! Dit het duidelik geword dat 
kerklike deformasie stadig maar seker 
sy merke gemaak het, nie slegs in 
Rome en elders nie, maar ook hier in 
Genêve. Kerkhervorming was nodig 
en hierdie hervorming kom in die begin 
van. die sestiende eeu soos 'n onkeer- 
bare stroom! Hierdie selfde katedraal 
sal nog gestroop word van al sy orna- 


mente, om plek te maak vir die ere- 
diens waarin die Woord van God en 
die prediking tot sy reg sal kom. 


Hierdie kerk word weldra betree 
deur Johannes Calvyn. 


(Word vervolg) 





UITVERKIESING 
EN GENADE 


Calvyn begin nie met die dinge wat 
verborge is en wat heeltemal aan God 
moet oorgelaat word nie, maar met die 
dinge wat vir ons en ons kinders 
geopenbaar is. Hy het geweet, dat dit 
nie aan ons, klein mensies, gegee is 
om met ons berekeninge en redene- 
ringe by die verborge raad van God te 
begin nie, om volgens ons besyferinge 
dan uit te maak wie verkies en wie nie 
verkies is nie ditsy tot die lewe, ditsy 
tot die dood. Calvyn begin andersom. 
Hy verkondig die genade van God in 
Christus en die regverdiging deur die 
geloof in die Middelaar alleen. En as 
iemand tot die geloof kom, dan trek 
Calvyn die konklusie dat hierdie ge- 
lowige deur God uitverkore is. En dit 
nie vanweë sy brawe, sogenaamde 
verdienstelike geloof nie, wat God van 
tevore gesien het nie, maar enkel en 
alleen van weë die barmhartigheid en 
genade van God aan die sondaar, heel- 
temal onverdiend om Christus wil ge- 
skenk. 

G. P. van ltterzon 


God het ons eerste liefgehad (1 Joh. 
4:19). Dit sê die kinderdoop ook. Uit 
die Ou Testament is dit reeds duidelik, 
dat die belofte van God aan die be- 
slissing van ons geloofsbelydenis voor- 
afgaan. 


AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 
Slegs R350 k.m.b. geen k.b.a. 
bestellings. 


TJEK MET KOMMISSIE 10c. 


Regstreeks van Mev. R. Muller, 
Pk. Krugerspos, 
Lydenburg. 

VERBANDE 


1. DRIE TEMAS MET AGTERGROND 


Vir die Afrikaanse kerk- en volks- 
geskiedenis het, volgens Spoelstra, 
belangrike skeidingsiare in die era na 
1850 gevolg, soos reeds aangehaal. 
Kerkhistories gesien, tree in die dekade 
na 1850 die drie Afrikaanse kerke or- 
ganisatories apart en selfstandig op. 





PROF. C. H. RAUTENBACH 





1) In die Kaap-kolonie vind ons die 
Nederduitse Gereformeerde Kerk, vanaf 
die vroeë 1840's ook offisiëel by wet- 
gewende maatreël of ordonnansie on- 
der die naam. In sy Sinodale verband 
is vir 'n tydjie, tot 1862, Vrystaatse en 
Natalse gemeentes in 'n Transgariepse 
Ring, opgeneem. Na 'n Hooggeregs- 
hofuitspraak van 1862 het gemeentes 
buite die Britse gebied in 'n afsonder- 
like kerkverband tot en met 1862 ge- 
organiseer gebly. 2; Die Transvaalse 
emigrantegemeenskap kry in 1853 sy 
eerste eie predikant in die persoon van 
ds. D. van der Hoff, en mede deur be- 
sluit van die eerste Algemene Kerk- 
vergadering van Augustus 1853, word 
enige organisatoriese verband met die 
Kaapse Sinode beslis verwerp. En 3) 
na 'n kerkafskeiding te Pretoria in 
Januarie 1859, volg vanaf Februarie 
1859 stigting van Gereformeerde ge- 
meentes in Transvaal, later in dieselfde 
jaar in die Vrystaat en in 1860 in die 
Kaapkolonie. Dit is kerkhistoriese 
werklikhede. 


Maar die gebeurde op die erf van die 
kerk behoort waar moontlik ook in 
samehang met die breëre volksgeskie- 
denis gesien te word. Mens kan ver- 
wag dat die Groot Trek met aanvangs- 
jare 1834-1837, plus die gevolge daar- 
van, die betekenisvolste sodanige 
volksgeskiedkundige omraming sal 
wees. Prof. C. F. J. Muller, eminente 
geskiedeniswetenskaplike het tot op 
datum die volledigste dergelike pers- 
pektivering en verbandlegging met die 
Trek as geskiedenisvormende en -be- 
palende gebeurtenis ontwerp. Hy het 
in 1974 met sy, Die Oorsprong van die 
Groot Trek, verklaar: ,Insoverre 'n ge- 
skiedskrywer een historiese verskynsel 
uit 'n reeks gebeurtenisse kan isoleer 
is die Groot Trek die belangrikste en- 
kele verskynsel in die Suid-Afrikaanse 
geskiedenis.” En daarby het hy ge- 
voeg: ,,Die latere veel betekenisvoller 
konsekwensies van die Groot Trek, 
het eers met die Anglo-Boere oorloë, 
diep in die negentiende eeu (1881 en 
1899 — CR) tot historiese bewussyn 


en PERSPEKTIEWE 


(9) VERVOLGREEKS 


gekom. Die nog latere gevolg met nog 
groter draagwydte het met die unifika- 
sie van Suid-Afrika en die verskillende 
vorms van die Afrikaner se nasionale 
reaksies, die aandag getrek. Die ge- 
volge teen die jare sestig van hierdie 
eeu, troon nog hoër uit met republiek- 
wording en internasionale afkeuring 
van ons rassebeleid. Hoe verder die 
Groot Trek deur die verloop van jare in 
die verlede teruggeskuiwe word, des te 
sterker hel hy oor nuwere tye, waar- 
oor sy skaduwees steeds voller val 
en in sterker aksente betekenis daaraan 
verleen. Dat dit die keerpunt was, word 
steeds duideliker”. Dit sou heeltemal 
in die lyn van Muller se stelling lê om 
te beweer: ook die huidige detêénte 
ontvouing, waartydens in April vanjaar 
(1975) die R.S.A. met inbegrip van sy 
Blanke mense, as 'n Afrika-gemeen- 
skap(pe) en staat deur Afrika-state 
aangemerk is, baie sigbaar gevolge in- 
hou van die Groot Trek van veertien 
dekades gelede! 


'n Verwante sig op die verlede is al 
gereeld, op verskillende tydstippe, on- 
der 'n verskeidenheid omstandighede 
en van diverse kante uitgespreek. 
Gustav Preller, selfgevormde pionier 
Afrikaner-ondersoeker en -skrywer oor 
die Voortrekkertye en persoonlikhede, 
se oordeel in 1909 was: ,As daar geen 
Trek was nie — ... dan was daar van- 
dag in alle waarskynlikheid geen Hol- 
landse Afrikaners meer nie.” Die 
Engelsskrywende geskiedenisprofessor 
W. M. MacMillan het in 1929 met leed- 
wese maar met 'n vakman se oortuiging 
verklaar: ,Seldom has any historical 
mGvement been so successful, and 
more than successful, since in the end 
the Frontier Resurgent (dis nou die 
Voortrekker — CR) has swept back 
and overrun the bastion of the Cape 
itself.” Elizabeth Conradie het in 1934 
bevind: ,,Een ding staan onomstootlik 
vas, vir die behoud van die Hollandse 
taal en die Dietse kultuur was daar 
geen belangriker gebeurtenis in ons 
geskiedenis nie.” 'n Eeu na Trichardt, 
Van Rensburg en Hendrik Potgieter 
finaal oor die Kolonie se grens getrek 
het, was daar in 1934 in die eerste 
vakkundige beskrywing van die Groot 
Trek in een boek, Eric Walker se oor- 
deel: dat dit groot was ,,because it 
was, and still is, the central event of 
European man in Southern Africa. The 
results that have flowed from it can 
be traced far north to the eguator and 
beyond.” J. de W. Keyter, opvoed- 
kundige, se siening in 1945 was: ,,Uit 
kultureel-opvoedkundige oogpunt lê 
die betekenis van die Groot Trek daar- 
in dat die Afrikaner se opvoedings- 

ideaal na die Noorde gedra en daar 
van volkome verengelsing en vernieti- 
ging bewaar is en tot voller verwesen- 
liking ontwikkel word.” Spoelstra, het 
in 1963 gesê: ,In breër perspektief is 
daar 'n innerlike ooreenkoms tussen 
die Groot Trek (1836) die stigting van 
Boere republieke (1852, 1854), die on- 
afhanklike Hervormde staatskerk in 
Transvaal 1853 en die kerklike groot 
trek van die Gereformeerdes in 1859.” 
En in 1974 kom Muller se besondere 
perspektiewe w.o. ,Naas die siening 
van die Groot Trek as die staatsde- 
mokratiese rewolusie van die Afrikaner 
MOET DIE GROOT TREK AS DIE 
KERKLIKE REWOLUSIE VAN DIE 
AFRIKANER NIE MISGEKYK WORD 
NIE.” Laasgenoemde is 'n noodsaaklike 
aanvulling by die belangrike siening 
van Spoelstra oor die era na 1850 in 
die Suid-Afrikaanse kerkgeskiedenis. 
Na Wêreldoorlog II is baie grondig ge- 
skryf oor gemelde sentrale gebeurtenis. 
C. F. J. Muller (gebore 1916) het na 
dertig jaar se diepgaande vorsing en 
herontleding, toe in 1974 in sy ma- 
gistrale werk, met vers en kapittel die 
sentraliteit herbevestig. Hy voer insig- 
gewende en oortuigende motiverings 
aan vir die bewering dat die Groot Trek 
nie net 'n belanarike gebeurtenis in 
Suid-Afrika was nie, maar ook 'n groot 
rol gespeel het in die geskiedenis van 
sy groot vasteland, Afrika, en dat die 
gevolge daarvan vandag nog in be- 
paalde wêreldgebeure nagespeur kan 
word. Sy pragwerk sluit af met die in- 
houdryke woorde: ,.In die rewolusio- 
nêre sewentiger jare van ons twin- 
tigste eeu, wat eweneens op 'n breuk- 
vlak in ons geskiedenis lê, word die 
oorsprong van die Groot Trek vandag 
weer relevant. Selfs oor 'n tydsgaping 
van byna anderhalfeeu staan die be- 
volkingsverskuiwings in Suidelike Af- 
rika — wat in die Groot Trek kulmineer 
— in herkenbare verband met heden- 
daagse gebeure in Suidelike Afrika.” 
Ons sal die heersende eietydse a-his- 
toriese ingesteldheid moet oorwin om 
ons eie tyd grondig te begryp en die 
toekoms sinvol en verantwoord te be- 
invloed. 


As ons nou terugkeer na kerkonder- 
wysbeleid, toegelig deur die gebeurde 
van die verlede, dan kan verwag word 
dat die Trek met gevolge as sentrale 
gebeurtenis, ook sy uitwerking gehad 
het op kerkwese en skoolwese. In die 
Suid-Afrikaanse situasie moet kerk en 
skool terloops gereeld saam ondersoek 
word wanneer dit gaan oor dieperlig- 
gende sake. Daarom moet ons in die 
onderhawige vervolgreeks terdeë aan- 

vullende rekening hou ook met die 
toedrag wat hierna gemeld word. 
Muller het 'n oop oog gehad vir die 
moeilikhede op die weg van die onder- 
soek na die kerklike gebeurde. Hy sien 
dit so: ,Omdat die Groot Trek die weg 
help voorberei het vir die ontstaan van 
drie Hollandse Kerke (beslaggewing 
na 1850 — CR) kan verstaan word dat 
die Afrikaanse kerkhistorici vandag nog 
wyduiteenlopende menings daaroor 
huldig. Die houding van die Kaapse 
kerk teenoor die Groot Trek is byvoor- 
beeld 'n punt van dispuut en dit kan 
nie vermy word in die skrywe van 
enige algemene kerkgeskiedenis van 
Suid-Afrika nie.” Dit kan gerus nog 'n 
keer gesê word. 

Met vordering in die saaklike ge- 
skiedskrywing is die geskilpunt dees- 
dae begryplik nie meer soseer oor die 
kerkhistoriese gebeurde as algemeen 
toeganklike gegewens nie — soos dit 
voorheen wel was. Dispute word tans 
eerder nog gevoer oor die motiewe van 
die deelnemers, persone en groepe en 
verder oor die vertolking wat geheg 
moet word aan die gebeurde ook oor 
die plek in die historiese raamwerk en 
invloed op die hede. Die onomstootlike 
werklikheid van die Kaapse N.G. se 
sinode van laat Oktober 1837 se hou- 
ding teenoor die Groot Trek, is per- 
manent geboekstaaf in die Herderlike 
Brief wat na goedkeuring van die 
Sinode gepubliseer en uitgestuur is. 
Die waarskuwing of vermaning teen 
diegene wat met ,,nomade” vergelyk 
is, staan daarin geskrywe teen ,,die- 
gene” ,,die hunne haarsteden en 
altaran hebben verlaten, zonder eenen 
Mozes of Aaron de woestyn ingetrok- 
ken”. 


Vroeër vanjaar (1975) het 'n byder- 
wetse kerkhistorikus, prof. dr. P. B. 
van der Watt, nog weer onbevange 
bevestig: ,Die Sinode van 1837 word 
in ons kerkgeskiedenis onthou veral 
vanweë die sterk standpunt, wat dit 
teenoor die Groot Trek ingeneem het. 
In sy bekende Herderlike brief het hier- 
die vergadering 'n afkeurende houding 
openbaar teenoor die gebeurde rondom 
die magtige volksbeweging gedurende 
die dertiger jare van die vorige eeu.” 
Die voortsetting van die gees en ge- 
sindheid van daardie waarskuwing deur 
die amptelike beleidmakende orgaan 
(Sinode) van die Kaapse kerk, vir byna 
vyftig jaar daarna, het verreikende be- 
tekenis gehad, maar daaroor later meer. 


Verdere vasstaande werklikhede aan- 
gaande en rondom die Sinode van 
1837, word hier net aangestip. Daar 
was 41 Sinodelede in 1837, waarvan 
19 ouderlinge en 22 predikante. Van 
die predikante was 11, dus die helfte, 
Skotse predikante. Al sewe die grens- 
gemeentes in die ressort van die Ring 
van Graaff-Reinet het toentertyd Skotse 
predikante gehad met 'n afkeurende 


houding teenoor die Trek-beweging. 
Ds. A. Murray (sr.) was voorsitter en 
dr. William Robertson was skriba van 
die Sinode. Laasgenoemde het by ge- 
leentheid die Trek 'n ,,foolish idea” 
genoem. Opsteller van die Herderlike 
Brief was ds. T. J. Herhold (bedienings- 
tyd 1812-1857), gebore Afrikaner, 
kwekeling van die Utrechtse Universi- 
teit en toentertyd predikant van Stel- 
lenbosch. 

Net die stem van ds. C. W. A. van 
der Lingen (1804-1869), begaafde ge- 
bore Afrikaner, oudstudent van Utrecht 
se Teologiese fakulteit, predikant te 
die Paarl 1831-1869, het opgegaan teen 
die gewraakte dele van die brief van 
die Sinode. Hy het as opgeskote seun 
kennis gemaak met mense en toe- 
stande aan die sentrale Oosgrens, waar 
die meeste Trekkers vandaan sou kom 
en het 'n tydjie in Grahamstad skool- 
gegaan. Tydens die Trekjare en enduit 
daarna het hy hom laat ken deur sy 
simpatieke houding teenoor die emi- 
grante en as 'n vroeë uitgesproke 
Hollands-Afrikaanse nasionalis. Ons sal 
verderaan nog meer van hom verneem 
in verband met die Afrikaner se stryd 
om 'n eie skool. Hier word net gemeld 
dat sy voorstel op die Sinode van 1857 
dat die Kweekskool te Stellenbosch 
Nederlands moes wees verwerp is. 
Vroeg in 1838 was Andries Pretorius, 
voor sy finale vertrek uit die Kolonie 
om by die emigrante in Natal aan te 
sluit in briefwisseling met die ver- 
troude en simpatieke ds. Van der 
Lingen. Daarin laat hy sy siening blyk 
dat vir hom die verhuisers se bestem- 
ming is om 'n nuwe selfbesturende ge- 
meenskap buitekant die Kolonie te 
bewerkstellig. Dit is juis volgens Muller 
die rewolusionerste breukvlak in Suid- 
Afrika se geskiedenis. 


Laasgenoemde het ook met die no- 
dige bewysmateriaal aangevoer dat 
gedurende 1837, voor en met die Si- 
node, dit juis die jaar was, waarin die 
Britse koloniale owerheid sy verskerpte 
openbare propaganda teen die Trek 
begin voer het. Die Trek het teen dié 
tyd 'indrukwekkend geword. Maar 
Muller het ook met gegewens te voor- 
skyn gekom, wat daarop wys dat tyd- 
genote van die Trek alreeds besef 
gekry het dat epogmakende gebeurte- 
nisse aan die gang was, dat iets bui- 
tengewoons in wording was. 


Herinner moet ook word dat die 
Vaalrivier-moord deur die Matabele al 
in Augustus 1836 gepleeg was. Veg- 
kop se oorwinning was in Oktober 
1836 'n volle jaar voor die 1837 Sinode. 
Gert Maritz met die grootste Trek- 
geselskap tot nog toe (die vierde na 
Trichardt, Van Rensburg en Potgieter) 
het met Vegkop al in die Suid-Vry- 
staat aangekom. In Januarie 1837 het 
die eerste geslaagde strafekspedisie 
van Potgieter, bygestaan deur Maritz 


en sy mense, na Silkaatsland in Marico 
plaasgevind. Gedurende April 1837 het 
Retief met sy trek te Thabantsjoe ver- 
skyn. En op 17 April is aan Vetrivier 
deur die gesamentlike Trekkerverga- 
dering 'n Raad aangewys om 'n voor- 
lopige Grondwet op te trek en orde op 
sake te stel. 


Daarmee het die Trek as doelgerigte 
aksie homself in sy eerste fase goed 
begin bewys met voorbodes van suk- 
ses. Dit het geslaag om 'n eie self- 
besturende maatskappy te begin stig 
buite Britse gebied. Daarom was die 
teenpropaganda van die Koloniale in- 
Stansies juis in 1837 verskerp. Dit was 
die jaar toe die Kaapse kerk amptelik 
deur sy meerdere vergadering, Sy 
Sinode of Algemene Kerkvergadering, 
die Trek as pogina tot oplossing be- 
slis verwerp het. Veronderstel kan 
word dat die Sinode van bogenoemde 
kennis gedra het. In die twee en twin- 
tig predikante van die Sinode was daar 
'n konsentrasie van die Kolonie se 
ontwikkeldste mense wat kennis gedra 
het van die toedrag met die trek; daar 
was koerante, ook 'n Hollandse, twee 
maal in die week, sedert 1830. 


Die biograaf van ds. Van der Lingen 
skryf oor 'n ,onbegrypende Sinode” en 
daarteenoor van hom as 'n ,simpatieke 
Afrikaner". Hoe dit sy, die Sinode se 
besluit het perfek in die kraam van die 
verteenwoordigers van die imperiale 
Britse bewind gepas. Daar was baie 
simptome van onderhorigheid aan die 
Goewerment by die Sinode te bespeur. 
Vreemd genoeg het dieselfde Sinode 
in verband met die ds. Shand-saak wat 
ter tafel was, 'n aksie begin teen die 
heerskappy van die burgerlike ower- 
heid oor die kerk, 'n erfenis uit die 
Hollandse tyd. In die nabetragting net 
na die Sinode het die Goewerneur hom 
dienaangaande uitgelaat: ,,Mr. Shand 
appears likewise to have forgotten that, 
although the Synod is the highest 
ecclesiastical court in the land, its 
decisions are of no effect until sanc- 
tioned by the Representative of Her 
Majesty, who is the head of the Colo- 
nia! Church. The Governor has power 
to confirm or disallow such decisions 
as he thinks fit.” Hierdie siening het 
baie publisiteit tot aan die grense van 
die kolonie geniet in die botsing tussen 
kerk en owerheid en 'n beroep daar- 
teen het in Londen, en selfs hy 'n 
(raadgewende) kommissie van die 
Skotse kerk, gedien. Die Skotse pre- 
dikante in die Kolonie was as Presbi- 
teriane ook sterk voorstanders en 
handhawers van 'n presbiteriaal-sino- 
dale kerkregering, hulle was Puriteins 
in gedrag en lewenstug; hulle was ook 
Skotse Calviniste, maar hulle was nie 
vriende van Hollands-Afrikaanse nasio- 
nale verlangens en aspirasies nie. Hulle 

VERBANDE EN 
PERSPEKTIEWE 


C] Vervolg van vorige bladsy 


was kinders van hulle tyd, hulle ver- 
lede en hulle vorming, Brits-lojaal. 
Goewerneur Somerset het al in 
1825 opgemerk: ,that members of the 
Scottish Clergy have of late years 
poured into the Colony so abundantly 
that a feeling has been excited among 
the Colonists.” 

In die jaar 1806 (tweede Engelse 
bewindsoorname) was daar sewe pre- 
dikante in diens van die Hollandse 
Kerk: drie Hollanders, twee Afrikaners 
en twee Duitsers. Tydens die jare 
1806-1843 sou daar in die hele periode 
nog net twee Hollander predikante by- 
kom, teenoor twee en twintig Afrika- 
ners en sestien Skotte, wat die totaal 
vir die hele periode te staan bring op 
vier en twintig Afrikaners, sestien 
Skotte, vyf Hollanders en twee Duit- 
sers. Die vier en twintig Afrikaners 
was almal Nederlandse kwekelinge, 
vyftien van Utrecht, sewe van Leiden 
en twee van Groningen. Let wel ons 
het getuig van die amptelike kerk, die 
sinode wat ,onbegrypend' en onsimpa- 
tiek was, nie van enkelinge nie, en ook 
nie van die grondvlak in die buite-dis- 
trikte nie, waaroor 'n ander storie vertel 
kan word. 


Inmiddels is dit gerieflik om hier nou 
na aanleiding van die Sinodale ge- 
beurde van 1837 ten opsigte van die 
Groot Trek, Muller se byderwetse 
perspektiewe oor die Kaapse Sinode 
teenoor die Groot Trek en die era 
daarna, te verneem. Hy sê: ,,Aanslui- 
tende by die afwerping van die staat- 
kundige beheer by die Afrikaner-Boere 
was daar 'n verswakking van die gees- 
telike gesag van die Kaapse Kerk, 
veroorsaak deur die feit dat geen 
Kaapse predikant sy weg oopgesien 
het om die Voortrekkers te vergesel 
nie, of later 'n beroep na die trekveld 
te aanvaar nie. Die Kaapse Kerk het 
die Trek afgekeur en probeer om sy 
lidmate te oorreed om hulle daarvan 
te weerhou. Diegene wat wel getrek 
het is sydelings onder sensuur ge- 
plaas. Die kerk se motivering was vol- 
gens destydse norme stewig gegrond. 
Gehoorsaamheid aan die wettige ower- 
heid is voorgehou as Christelike plig 
van die lidmaat en daarby is die vrees 
uitgespreek dat die Trekkers ontdaan 
van die kerklike sakramente en bedie- 
ning kan verwilder in die groot hei- 
dense ruimtes in Afrika. Net soos die 
van die wêreldlike owerheid, was die 
van die kerklike owerheid se optrede 
tevergeefs. Die tydelike verlies van 
kerklike beheer, sou later egter bydra 
tot die kerklike verdeling in die Repu- 
bliek.” Daarop volg sy pregnante 


stelling reeds aangehaal: ,,Naas die 
siening van die Groot Trek as die ge- 
slaagde staatsdemokratiese rewolusie 
van die Afrikaner moet die Groot Trek 
as die kerklike rewolusie van die 
Afrikaner nie misgelyk word nie.” 


Muller brei daarop verder uit: ,Die 
Afrikaner-grensboer was inherent kon- 
serwatief... tog was daar 'n tradisie 
van verset op verskillende tye teen sy 
Hollandse predikant as amptenaar en 
werktuig van 'n onsimpatieke kom- 
panjie. Soms is die gesindheid na sy 
vroeë negentiende eeuse Skotse pre- 
dikant op die Kaapse Oosgrens oor- 
gedra.” ,,Van die predikante wat tege- 
lyk staatsamptenare was, het die 
Trekgedagte op Bybelse en algemeen 
godsdienstige gronde bekamp. Verset 
teen die regmatige Christelike ower- 
heid is deur hulle veroordeel. Die pre- 
dikante het die geduldige afwag van 
die welwillende beskerming van hul, 
deur God gestelde, owerheid om hulle 
tydelike probleme reg te stel, as Chris- 
telike deug voorgehou.” Lesers sal 
onthou dat Spoelstra by die ,oorspronk- 
like Doppers van Agtersneeuberg 'n 
soortgelyke houding van gelatenheid 
en berusting vind wat hulle weerhou 
het van die Trek as ingrypende oplos- 
singspoging. Ook bring dit by die 
skrywer en sy tydgenote in herinnering 
die vermaning deur predikante — wat 
in 1914 aan die Regering se kant ge- 
staan het — aan die hand van Romeine 
13. Muller het sy siening verder aldus 
verantwoord: ,,Deurdat hulle Kaapse 
predikante aanhou beroep het, het die 
Trekkers hulle jarelank daarvoor bey- 
wer om die band met hul kerk in hulle 
moederkolonie te bewaar. Uit hoofde 
van die steun wat die Kaapse Kerk aan 


die Britse regering in sy beleid 
teenoor die Voortrekkers verleen 
het... moes die Trekkers ook nood- 


wendig teen hulle kerk in verset kom.” 
Hierdie vertolking stel die kerkhisto- 
riese gebeurde in 'n begryplike raam- 
werk. 


Ongeveer gelyk met die kerkskeiding 
na 1850 wat vir Muller medegevolg van 
die Trek was, het ook die belangrike 
grondwetlike gebeurtenisse plaasgevind 
met die verdrae van Sandrivier en 
Bloemfontein in 1852 en 1854. Daar- 
deur het onafhanklike republieke noord 
van Vaalrivier en in Transoranje Britse- 
erkenning verkry. In eie staatkundige 
omraming en staatsgemeenskap moes 
ook mettertyd beweeg word na self- 
gekose instellings, strukture en vorm- 
gewing waaronder ook die onderwys. 
Gedurende die volgende vyf dekades 
sou stadig aan daarmee gevorder word. 
Ook daardie ontwikkeling word inbe- 
gryp onder wat so pregnant deur ge- 
skiedkundiges saamgevat is: ,,Met die 
onttrekking van 'n belangrike deel van 
die Afrikaner-grensboere uit die Brits 
wordende Kaapkolonie, is die ou Hol- 

landse-Afrikaanse kultuur in primitiewe 
vorm deur die voortbestaan van 'n 
staatkundige vrye en selfstandige 
Afrikanernasie in die binnelande van 
Afrika, verseker. En toe dit later in 
dieselfde eeu deur Brittanje bedreig 
word is 'n nasionale ontwaking van die 
Afrikaner nie net in die republieke nie, 
maar ook in die Kaapse bakermat te 
voorskyn geroep.” Dit is die kort be- 
grip van die geskiedenis van 1834 tot 
1854 en daarvandaan tot by 1899 om 
na 1902 deur worsteling en stryd voort- 
gesit te word — ook in die onderwys. 


Die onderwys in die republieke is 
vir die onderhawige reeks van groot 
belang. Daar is al baie geskryf oor die 
Suid-Afrikaanse onderwysgeskiedenis, 
maar dit ontbreek nog aan 'n weten- 
skaplike monografie gewy aan die 
tema: die Groot Trek met sy gevolge 
as veroorsakende omstandighede vir 
die ontvouing van 'n eie skoolstelsel 
en beleid. Daar is effens verskil in die 
indeling van die fases van die Groot 
Trek wat, metodies beskou, 'n saak is 
van doeltreffende ordening van die ge- 
beurde en sinvolle verklaring daarvan. 
Prof. Van Jaarsveld het rede gevind 
om die Trek rondom 1864 te laat af- 
sluit. Muller vind dit dienlik om die 
Groot Trek te sien as ontwikkelende 
verskynsel met vier onderskeibare 
fases. 1) Vanaf die vroegste beplar- 
ning en ontplooiing onderskei ons 'n 
mobiele fase (tot ongeveer 1838). 
2) Dit word opgevolg deur 'n oor- 
wegend vestigende fase (tot 1842), 
wat reeds die republikeinse tydperk 
inlui. 3) Daarop kan 'n fase van verset 
teen die Britse owerheid waargeneem 
word. En 4) ten laaste kom die fase 
van staatkundige erkenning deur die 
Biitse owerheid wat strek tot 1854. 
Ongeveer daarvandaan breek vir Spoel- 
stra die era van skeiding aan in kerk 
en volksgeskiedenis. Dit is die era van 
pogings tot eie moeisame vormgewing 
om die ou Hollandse-Afrikaanse (gees- 
telike) kultuur in ,,primitiewe vorm”, 
te handhaaf en voort te set. 


Net soos die geskiedenisse van die 
Groot Trek vir elke nuwe generasie 
baat deur vakkundige herontleding, 
kan onderwysgeskiedskrywing ook ge- 
dien word deur kritiese herondersoek. 
Maar dit is die werk van vakkundige 
onderwysgeskiedenisdelwers. Ons kan 
hoogstens maar uiters tentatief, voel- 
voel ander ordenende gesigspunte 
aansny. Op die gebied was daar ook 
al tendensieuse vertolkings wat geykte 
interpretasies geword het, net soos 
in die kerkgeskiedenis. Maar ons word 
al hoe mondiger in die mens- en 
geesteswetenskappe en aanvaar ook 
ander perspektiewe en verbande. Dit 
word voorts verder aangestip. 


( “ord vervolg) 


UIT GEMEENTES 


ST. HELENA 
KWART-EEU 


Vir die gemeente St. Helena was die 
naweek van 2 en 3 Augustus 1975 'n 
heuglike gebeurtenis, want dit was 'n 
naweek van feesviering; 'n geleentheid 
waartydens die gemeente se vyf en 
twintigjarige bestaan herdenk is. 


Met die ondekking van goud in die 
Vrystaat, het 'n verhuising vanaf die 
Witwatersrand na die Vrystaatse goud- 
velde gepaard gegaan. Onder hierdie 
nuwe intrekkers wat die goudvelde in 
die begin van 1947 bereik het, was daar 
onder anders 'n paar huisgesinne wat 
lidmate van die Nederduitsch Her- 
vormde Kerk van Afrika was. Die vol- 
gende families kan genoem word: mnr. 
en mev. Gert Vermeulen, mnr. en mev. 
Sakkie Prinsloo, mnr. en mev. J. A. 
Carsten, mnr. en mev. F. N. Belligan, 
vergesel van mev. Bellingan se moeder, 
'n ene mev. C. G. du Plessis en haar 
swaer en suster, mnr. en mev. L. dJ. 
Meyer. Die Meyer gesin en mev. Du 
Plessis het egter weer na Klerksdorp 
verhuis. Op daardie stadium was mnr. 
en mev. Jan Bezuidenhout die enigste 
permanente inwoners van die distrik 
wat lidmate van die kerk was. Die ge- 
sinne Carsten, Bellingan en Bezuiden- 
hout is tans die enigste stigterslidmate 
wat nog in die gemeente is, waar mnr. 
Bellingan nog diens doen as ouderling. 


Die goudvelde het gedurende daardie 
tyd 'n wyk gevorm van die gemeente 
Kroonstad wat ook pas in 1947 gestig 
is. Omdat hierdie gemeente vakant 
was, het ds. W. P. van der Merwe van 
Parys die eerste predikant geword wat 
onder die Hervormde lidmate kom 
werk het. 


Dit het 'n instelling geword dat ds. 
Van der Merwe elke drie maande 'n 
erediens kom hou het, waartydens die 
sakramente bedien is, asook kerkraads- 
lede bevestig is, indien daar broeders 
beskikbaar was. Later het ds. Van der 
Merwe gedurende die voorafgaande 
Saterdag huisbesoek gedoen. 


Die sentra waar die eredienste ge- 
hou was, het gewissel vanaf die ont- 
spanningsaal van die myn, die St. He- 
lena skool wat in huise gehuisves was 
en ook die saal van die N.G. Kerk in 
St. Helena. 


Nadat ds. Van der Merwe 'n beroep 
na Makwassie aangeneem het, is die 
werksaamhede voortgesit deur ds. D. 
J.A. G. du Toit vanaf Heilbron. Na sy 








Huidige kerkgebou van St. Helena waarvan die hoeksteen op 31 Mei 1958 gelê is. 


verhuising na die eertydse Noord- 
Rhodesië, het die taak oorgegaan na 
ds. G. J. Roos van Bloemfontein. 


Gedurende die bearbeidingstydperk 
tot en met die vyftigerjare, het die 
getal van die lidmate so toegeneem dat 
daar begin dink is aan die stigting van 
'n selfstandige gemeente. Hierdie lang 
gekoesterde ideaal is dan ook bereik 
op Saterdag 5 Augustus 1950, toe die 
gemeente St. Helena in die skoolsaal 


van die St. Helena skool plaasgevind 
het. 


Alhoewel die jonggestigte gemeente 
finansieël swak daaraan toe was, het 
die gevoel tog reeds gou posgevat dat 
daar 'n eie predikant beroep moet 
word. Na 'n aantal onsuksesvolle be- 
roepe, is daar 'n beroep uitgebring op 
ds. P. T. Jacobs wat pas sy studies 
voltooi het. Ds. Jacobs het die beroep 

ST. HELENA 
KWART-EEU 


aangeneem en hy is gedurende April 
1952 georden as die eerste predikant 
van die gemeente. Weereens het die 
St. Helena myn voorsien in die be- 
hoeftes van die gemeente, want 'n 
mynhuis geleë te Unicorstraat 21 was 


die eerste pastorie van die gemeente. 


Die gemeente se lidmaattal het so 
toegeneem dat daar later 'n gemeente 
afgestig moes word. So is die ge- 
meente Welkom dan ook op 4 Augus- 
tus 1967 afgestig. Ds. Jacobs het 'n 
beroep na hierdie gemeente aange- 
neem. 


Die gemeente St. Helena is daarna 
deur die volgende predikante bedien: 
ds. J. H. Breytenbach (1967 tot 1972), 
ds. J. J. du Toit (1973 tot 1974) en 
die huidige predikant, ds. L. J. Meyer, 
wat in Januarie vanjaar georden is. 


Die gemeente wat sedert 1958 oor 
die gebruik van 'n eie kerkgebou be- 
skik, het die verlede dan ook tydens 
die feesverrigtinge in herinnering ge- 
roep. Die verrigtinge het 'n aanvang 
geneem op Saterdag 2 Augustus met 
'n gemeentelike basaar wat na verwag- 
ting die mooi bedrag van R6 000,00 sal 
bybring. Die hoogtepunt van die ver- 
rigtinge is op Sondag 3 Augustus 
bereik met die viering van die Heilige 
Nagmaal en die dankseggingsdiens wat 
beide deur die huidige predikant waar- 
geneem is. 

Gedurende gemelde naweek is 'n 
tydperk herdenk wat nie sonder teen- 
kanting en opdraendes verloop het nie, 
maar tog ook 'n tydperk wat bo alles 
getuig van die seënde hand van genade 
wat die gemeente tot hiertoe gelei het, 
en wat ons glo ook nog krag en ge- 
nade sal voorsien vir die taak en ver- 
antwoordelikhede wat daar voortdurend 
Oop ons rus. 


Namens die gemeente St. Helena, 
word almal wat saam met ons in hier- 
die vreugde gedeel het, langs hierdie 
weg bedank vir die belangstelling en 
goeie wense wat ontvang is by wyse 
van gelukwensing en die bywoning 
van die verrigtinge. € 


Ds. L. J. Meyer 


] Na volgende bladsy 





OOM FLORIS EN TANNIE NONNIE BELLINGAN 
Floris Noag Bellingan is gebore op 20-3-1914 in die distrik Port Elizabeth, 
verhuis na Krugersdorp. Hy was die' eerste hysmasjinis van die goudvelde. 


Elizabeth Magrietha Bellingan (gebore Du Plessis), gebore op 23-6-1922 te 
Klerksdorp, verhuis na Krugersdorp waar sy met haar eggenoot op 15-7-1939 in 
die huwelik tree, wat deur ds. W. F. H. Huysers waargeneem is. 


Uit die huwelik is daar twee seuns en drie dogters gebore. 





OOM JAN EN TANNIE ENNA CARSTEN 


Johannes Arnoldus Carsten is gebore op 21 Augustus 1902 in die distrik 
Calvinia. Hy boer in die distrik, maar verhuis saam met sy ouers gedurende 1934 
na Turffontein. 


Anna Elizabeth Carsten (gebore Barnard), gebore op 5-9-1911 in die distrik 
De Wetsdorp. Sy verhuis na Transvaal waar sy diens aanvaar by die Baragwanath- 
hospitaal. Ontmoet haar eggenoot aan die Rand waar hulle op 11-7-1936 getroud 
E Eon seun is uit die huwelik gebore, wat ook 'n lidmaat van die gemeente 
t. Helena is. 


Die Hervormer, November 1975, bladsy 16 





STELLENBOSCH 
IN 
BEELD 


DIE VOLGENDE FOTOBLADSY LEER ONS HIERDIE STUDENTEGEMEENTE 
(IN HOOFSAAK) KEN OOR 'N JAAR SE BEDRYWIGHEDE 


Ee 
(Paid 







SNELLERIN 
va 


snell 


erin 


jy 








rd 


A Snellerin 


Die asemrowende en bekende ,,Pieke” in die agtergrond van Stellenbosch — met 





die bekende ,,Akker'” op die voorgrond; maak die voorblad uit van die H.S.V. blad snellerin sneller 
van 1975. Eerste lofwaardige poging van ons studente. Belangstellendes kan dit verligting van pyn. 
bestel by H.S.V. — Posbus 374, Stellenbosch. AABAS 77 /a 

STELLENBOSCH (vervolg) 





Die sierlike kerkgebou op die kampus van die Universiteit, in die hartjie van die 
eikestad. Voorwaar 'n trots van ons gemeente en kerk — en 'n goeie rede om 
hard en onvermoeid voor te werk. 





os 


Ds. en mev. W. van Rensburg is ook aan die begin van vanjaar in Stellenbosch 

bevestig deur die voorsitter van die Ring van Wes-Kaapland, dr. André Dreyer. 

Ds. Van Rensburg dien tans as skriba van die Ring. Hulle het ook as toerouers 
opgetree. 


] Na volgende bladsy 

BRAKPAN SE 
HALF-EEUFEES- 
VIERING 


Die gemeente het met groot dank- 
baarheid op 8 Junie 1975, op 'n feeste- 
like wyse, sy half-eeufees gevier. Daar 
is met groot waardering kennis geneem 
van die brosjure, ,,Geskiedkundige oor- 
sig van die gemeente Brakpan”, wat 
tydens die feesviering verskyn het. 

Die stigting van die gemeente val in 
'n tyd, na die 1e wêreldoorlog, en die 
griep van 1918, toe baie Afrikaners 
gedwonge die platteland moes verlaat 
in die vertroue dat die armoede waarin 
hulle verkeer in die stad oorwin sal 
word. Die kerk moes in hierdie moei- 
like jare en ook daarna, 'n belangrike 
en verantmvoordelike rol op vele ter- 
reine vervul. 

Die gemeente is op 6 Junie 1925 
afgestig van die gemeente Germiston, 
met ds. A. J. G. Oosthuizen as 1e 
konsulente. Die gemeente is verder 
deur die volgende predikante bearbei: 
ds. M. M. J. Grobler 1928-1944, ds. J. 
J. Prinsloo 1944-1960, ds. C. S. van 
H. Steenekamp 1961-1963, ds. J. J. du 
Toit 1963-1965, ds. J. A. Jacobs 1967-. 

Die feesprogram het 'n feesrede, 'n 
gewyde sang- en voordrag-program en 
gelukwensings ingesluit. Die treffende 
feesrede is deur prof. J. P. Oberholzer 
gehou. Direk na die erediens het 'n 
deurlopende sang — en spreekkoor- 
program gevolg. Die sang onder leiding 
van mnr. S. H. van der Merwe, die 
spreekkore en individuele voorlesings, 
o.l.v. mev. R. Jacobs was uitstekend 
en het jubelend die dankbaarheid van 
die gemeente, teenoor Hom vir al Sy 
ryke seëninge, oor die afgelope 50 jaar, 
gebring. 

Groetes is oorgedra: namens die 
Alg. Kom. prof. J. P. Oberholzer, na- 
mens die Ringskommissie ds. P. J. 
Kruger, namens die gemeenskap mnr. 
F. le Roux (L.V.). Daar is o.a. ook 'n 
skriftelike gelukwensing ontvang van 
die Eerste Minister, sy edele adv. B. J. 
Vorster. 

'n Hele aantal besoekende predikante 
asook ander besoekers het hierdie 
feesgeleentheid bygewoon, o.a. mnr. 
A. B. van N. Herbst, vroeër diaken en 
ook sekretaris van die boukommissie 
van die kerkgebou, tydens sy verblyf 
in Brakpan. 

Na afloop van die verrigtinge in die 
Kerkgebou het die aanwesiges verver- 
sings, aangebied deur die gemeente- 
susters, geniet. 

Waar ons nou die volgende vyftig 
jaar betree, is dit met die * ` `-: Hy 
ons sal onderskraag en Mar Gie 
gemeente sal groei en bluei en van 
krag tot krag sal gaan. 

Ds. 4. A. Jacobs 








STUDENTE-TOER BEGIN 


Hallo! hallo! hier is ons almal weer — ons gaan vanaand weer vrolik saamverkeer! 
hier kom! Hier kom! die hele spul van ons — en neem dan sommer dadelik weg 
'n frons! 'n Bekende gesig in die Transvaalse dorpe en stede as ons bekende toer- 
groep hulle jaarlikse verskeidenheidskonsert aanbied ten bate van die kerkboufonds. 





“ske 


“Haai meisie, meisie, om jou lippe fluit 'n wysie wat ek graag in jou arms in die 
maanlig sal wil hoor!” Justin Roberts (vanjaar se H.S.V. voorsitter) probeer sy bes 
om Elmi de Witt te beindruk. 


[7] Blaai om 


Die regtervleuel in die Nederlandse Hervormde Kerk is aan die winnende kant, 
terwyl die linkse groep in die dalende lyn geraak het. Dit is reeds vir die afgelope 
25 jaar die geval. Vanaf 1950 tot 1975 het die getal van die vrysinnige predikante 
gedaal met ongeveer 100, terwyl die Bondspredikante van die regtervleuel ver- 
meerder het met meer as 50 gedurende dieselfde tyd. 


Hervormd Weekblad 








Intussen word daar in die kleedkamer 

naarstiglik gespook om die jongmanne 

darem na iets te laat lyk. Jan Tob en 

Kobus Reynecke word hier reg ,,ge- 

toor” deur die toermoeder, mev. Van 
Rensburg. 


MEYERTON OOK 25 
JAAR OUD 


Op 25 Maart 1950 is Meyertonge- 
meente gestig en die volgende reëlings 
is getref om hierdie geleentheid feeste- 
lik te gedenk. Die feesviering het begin 
op Sondag 23 Maart 1975 om 9.00 vm. 
toe die eerste predikant van die ge- 
meente ds. C. J. van Schalkwyk die 
voorbereidingsdiens gelei het en die 
aand 7.00 nm. het nog 'n vorige pre- 
dikant ds. P. P. Jooste met 'n jeug- 
diens voorgegaan. 

Op Goeie Vrydag 28 Maart het die 
ringsvoorsitter ds. C. G. Botha met 'n 
erediens opgetree. 

Die gemeente se feesverrigtinge het 
sy hoogtepunt met die nagmaalsviering 
op Sondag 30 Maart bereik toe 'n 
vorige konsulent ds. W. F. H. Huysers 
die prediking waargeneem het. Die 
aand met die danksegging het ook 'n 
vorige predikant ds. F. J. H. Buitendag 
voorgegaan. 

Die gemeentelike basaar as deel van 
die feesvierings was gereël vir 30 Mei. 

Al die verrigtinge het gestaan onder 
leiding van die plaaslike predikant ds. 
J. $S. Naudé. 'n Feesblad wat die hoog- 
tepunte van die 25 jaar uitbeeld, is 
saamgestel en het gedurende die eerste 
helfte van die jaar verskyn. Die foto 
op ons buiteblad is ook die foto van 
die gedenkblad wat deur Meyerton 
kosteloos aan Die Hervormer beskik- 
baar gestel is. 

STELLENBOSCH (vervolg) PRETORIA-OOS 

Dr. L. M. le Roux wat op 28 September 
sy 40 jarige ampsbediening herdenk 
het. 


,Koelie” beteken nie dat hy 'n jong rassis is nie — net dat hy graaa 'n koeldrank 
wil hê! Nog een van die hoogtepunte. Darie van Wyk vertel vir die mense van sy 
jongste” wat kom kuier het, uit ,die myn van béme” van André P. Brink. 





Die Hervormde Studente Vereniging het vanjaar ook ingeskryf vir die jaarlikse Dr. J. A. Loader wat op 25 September 
trapkarwedren. Hier sit die trotse Anton Bouwer (H.S.V. voorsitter 1974) by hulle 'n tweede doktorsgraad D.Th. in Gro- 
breinvrug — ,,Stuipe”. ningen verwerf het. 

DIE TWEEJARIGE DIENSTERMYN 
OUDERLING EN DIAKEN 


VAN DIÉ 


4. Verdere Beredenering 

In hierdie hele aangeleentheid gaan 
dit dus om 'n praktiese reël en daarom 
kan die volgende praktiese oorwegings 
na vore gebring word. Hier word die 
omstandigheid, wat Joh. Calvyn en sy 
navolgers 6ék in die oog gehad het 
nl. die vermyding van die ontstaan van 
'n nuwe, hiërargies-geordende clerus 
van beroeps-ampsdraers naas die die- 
naar van die Woord, nie weer na vore 
gehaal nie. Danksy die Calvinistiese 
invloed in ons kerklike orde is dit nog 
steeds so dat die amp van ouderling 
en diaken 'n deeltydse amp is. Daar 
bestaan in ons kerk ook géén neiging 
dat hierdie ampte wil ontwikkel tot 
voltydse ampte nie. 

Die saak wat dus oorweging verdien, 
is die vraag of finale uittrede na 'n 
bepaalde dienstermyn, soos die Kerk- 
wet van 1862 dit nog vasgestel het, 
wéér deel van ons kerklike orde moet 
word. Op die oomblik is die feitelike 
praktyk tog so dat 'n ouderling of 'n 
diaken wat een maal tot die amp ge- 
kies is, lewenslank tot die amp herkies 
kan word, hoewel natuurlik steeds by 
wyse van twee jaar termyne. 

Wanneer die saak van finale uit- 
trede oorweeg word, is dit duidelik 
dat daar drie praktiese moontlikhede 
is waartussen gekies kan word. 


1. Die eerste moontlikheid is dat 'n 
ouderling of diaken lewenslank vir die 
amp gekies word, met die moontlik- 
heid dat 'n diaken ewentueel tot ouder- 
ling gekies kan word. Laasgenoemde 
is natuurlik nie noodsaaklik nie omdat 
die ampte van ouderling en diaken eie- 
soortig is, elk met sy eie besondere 
inhoud en ampsopdrag. Dit is dus glad- 
nie noodwendig so dat slegs jong 
mense of dames diakens is en slegs 
ouer mense as ouderlinge gekies moet 
word nie. 

Die gebruik om 'n ouderling of diaken 
lewenslank vir die amp te kies, kom 
binne die kring van die Calvinisties- 
hervormde kerke nie veel voor nie. 
Histories gesproke is daar die voor- 
beeld van die Nederlandssprekende 
vlugtelinggemeentes en die praktyk in 
die gemeentes van Noord-Holland. 
Daardie gebruik is egter laat vaar ten 
gunste van die reëling van termyn-ver- 
kiesing. 

So ver nagegaan kon word, kom die 
gebruik om die ouderling en diaken 
lewenslank in die amp te stel wél dees- 
dae voor in die Christian Reformed 
Church in die V.S.A. Daar word die 


(VERVOLGREEKS 4) 

ouderling of lewenslank Of vir 'n ter- 
myn van drie jaar gekies.27) 

2. Die ander moontlikheid is dat die 
ouderling en diaken vir 'n bepaalde ter- 
myn gekies word. In die Gereformeerde 
kerke in Nederland en Suid-Afrika is 
dit die algemene gebruik asook in die 
Nederlandse Hervormde Kerk, waar die 
termyn op vier jaar vasgestel is28) en 
dan ook in die N.G. Kerk in Suid-Afrika 
waar na 'n termyn van twee maal twee 
jaar verpligte uittrede volg. 


3. Dan is daar die derde moontlik- 
heid nl. die vermenging van die boge- 
noemde twee praktyke soos dit vandag 
in die praktyk in ons kerk bestaan. 
Wat hier gebeur is dat die ouderling 
of diaken materieel lewenslank gekies 
word as hy sy amp getrou bedien en 
slegs formeel elke twee jaar herkies en 
herbevestig word. Omdat die termyn 
van twee jaar relatief kort is, kan dit 
gebeur dat 'n kerkraadslid gedurende 
sy lewe 'n 10 selfs 15 maal herkies en 
bevestig word in die amp. Die voort- 
durende herverkiesing skep die indruk 
dat die verkiesing slegs 'n skynverkie- 
sing is omdat die gemeente niemand 
aanstoot wil gee nie. Dit kan ook 'ge- 
beur dat diegene wat nie herverkies 
word nie, beledig voel wat op sy beurt 
ook weer probleme skep. Hierdie meng- 
vorm funksioneer op die oomblik, so 
wil dit voorkom, nie tot algemene be- 
vrediging nie. 

Om die verskillende moontiikhede 
teen mekaar af te weeg, is wel nood- 
saaklik. Hier moet egter die stelreël 
van Voetius in die gedagte gehou word 
dat die omstandighede nie die wese 
van die saak tot stand bring of ophef 
nie. Die wesenlike is dat die amp in- 
gestel is as 'n middel waardeur Jesus 
Christus sy kerk regeer. Die bepalende 
is dus nie hoe kank die ampsdraer in 
die amp staan nie. 

Wanneer dié drie moontlikhede on- 
der oë gesien word, kan byvoorbeeld 
die volgende praktiese argumente aan- 
gevoer word ten gunste van die ver- 
skillende alternatiewe. 


1. Vir die lewenslange verkiesing 
tot die amp kan die volgende aange- 
voer word: 


(a) Diegene wat goeie en getroue 
dienswerk in die kerk lewer, moet 
in daardie diens aanbly omdat kerk 
en gemeente ervare en toegewyde 
ampsdraers nodig het. 


(b) Die aantal gemeentelede wat be- 
voeg en gewillig is om as amps- 
draers te dien, is in ons dae skyn- 
baar beperk. Verpligte uittrede na 
'n bepaalde dienstermyn kan die 
getal lidmate wat as ampsdraers 
kan en wil dien om onder andere 
vakatures te vul nog verder be- 
perk. 
Die praktyk van verpligte uittrede 
kan meebring dat die dienswerk 
nie met die nodige toewyding ge- 
doen word nie omdat dit as 'n 
tydelik-deeltydse opdrag verstaan 
word. Daarenteen kan die lewens- 
lange verkiesing nie alleen beteken 
dat die amp met erns bejeën word 
nie, maar die ampsdraer sal ook 
tot groter toewyding aangespoor 
word. 

Verpligte uittrede kan die lid- 

maatskap van sommige ampsdraers 

van meerdere vergaderings van 
die kerk ook beëindia en dit kan 
die kerk as geheel nadelig tref. 

(e) Die kerk en die gemeente is gereg- 
tig om die beste kragte van sy 
lidmate te gebruik en verpligte uit- 
trede kan beteken dat sommige 
bekwame manne, tot nadeel van 
kerk en gemeente, soms buite die 
amp moet staan. 

(f) Die beklemtoning van die mede- 
verantwoordelikheid van die ge- 
meente vir die regering van ge- 
meente en kerk, soos dit na vore 
kom wanneer die gemeente reël- 
matig die ampsdraers verkies, kom 
hier natuurlik baie sterk op die 
agtergrond te staan. 


2. Ten gunste van die termyn-ver- 
kiesing tot die amp kan die volgende 
aangevoer word: 

(a) Op die manier word, ook in die 
praktyk van die kerklike lewe, 
sterker beklemtoon dat dit Chris- 
tus sélf is wat sy kerk regeer en 
dat die ampsdraer slegs 'n middel 
in sy hand is. Die bepalende in die 
regering van die kerk is dus Chris- 
tus, sy Woord, sy wil, sy wet en 
nié die ampsdraer of sy persoon 
nie. 

(b) 'n Lewenslange verkiesing tot die 
amp kan meebring dat lidmate te- 
rugstaan vir die dienswerk omdat 
dit te veel van hulle sal vra. Dit 
kan dus beteken dat slegs enkele 
en dan steeds dieselfde lidmate 
beswaar word met die las van die 
amp. 


(c 


— 


(d 


-— 

(c) Termyn-verkiesing én verpligte uit- 
trede sal voorkom dat daar 'n 
oligargie of 'n hiërargiese tendens 
in die gemeente of kerk se regering 
na vore kom. Die gevaar van 
hiërargiese tendense is relatief, 
maar dié van die oligargie is wel 
deeglik ter sake. Hier kan @66k 
weer die argumente van prof. 
Danaeus in oorweging geneem 
word. 


(d) Verpligte uittrede na 'n vaste 
dienstermyn kan nuwe kragte en 
'n nuwe toewyding in die kerk- 
like regering na vore bring. 


(e) Die gevaar dat daar, met verpligte 
uittrede, te weinig kontinuiteit in 
die kerklike werk en regering sal 
wees, is nie 'n wesenlike beswaar 
nie aangesien Christus, sy Woord 
en Gees, die waarborg vir die kon- 
tinuiteit is. Daarby sal dit tog altyd 
die reël moet bly dat sless die 
helfte van die kerkraad op 'n keer 
aftree en uittree. 

(f) Verpligte uittrede kan meebring 
dat ampsdraers wat nie getrou en 
met toewyding hulle dienswerk 
verrig het nie, vanself uit die kerk- 
raad verdwyn. Dié argument is 
alleen belangrik omdat die neiging 
in die kerk bestaan om die tug en 
opsig oor die ontroue kerkraadslid 
agterweë te laat. 

Die moontlikheid om na voltooiing 

van die termyn 'n bepaalde amps- 

draer tog wêér te kies, is altyd 
erken. Dan is dit egter die uitson- 
dering en nié die reël nie. 


3. Ten opsigte van die huidige prak- 
tyk kan die volgende gestel word: 

(a) Die handhawing van die huidige 
praktyk en reël sal beteken dat ʼn 
vaste kerklike gebruik nie versteur 
word nie en alles bly net soos dit 
was. 

(b) 'n Nadeel van die huidige praktyk 
is dat dit 'n mengvorm is en assê- 
danig moeiliker verantwoordbaar 
is as dit bevraagteken word. Met 
termynverkiesing is dit nog altyd 
vanselfsprekend dat na afloop van 
die omskrewe termyn die amps- 
draer vir een verdere termyn her- 
kiesbaar is. Wanneer hy herverkies 
is, moet daarop die bevestiging 
volg aangesien hy net vir 'n spesi- 
fieke termyn tot die amp geroep is 
en dié termyn nou afgelope is. 
Kontinuering sonder herverkiesing 
en herbevestiging is al in die re- 
formatoriese tyd afgewys omdat 

' die gedagte van 'n omskrewe 


-— 


(g 


dienstermyn dan afgetakel word 
asook die gedagte van die spesi- 
fieke roeping tot 'n bepaalde taak 
en die bevestiging daarin. 

Met die byna outomatiese herver- 
kiesing van diegene wat trou die 
amp bedien, word die gedagte van 
die verkiesing vir 'n termyn feitlik 
genegeer en kan selfs gesê word 
dat die reëlmatige herverkiesing 
die termyn gedagte grotendeels 
uithol. Juis daarom word die reël- 
matige herbevestiging enigermate 
problematies. 


(c) Die groot voordeel van hierdie 
praktyk is dat 'n lidmaat materieel 
lewenslank tot die amp gekies 
word. Omdat die lewenslange 
diens egter in twee jaar termyne 
verdeel is, kan die ampsdraer wat 
nié getrou is nie, net eenvoudig 
nie herkies word nie. Sodoende 
word enige optrede ander die Be- 
palings van die opsig en die tug 
vermy en kan die lewenslange 
verkiesing tog indien nodig, op 'n 
elegante manier onderbreek word. 
Dit is moontlik dat vir die drie 
moontlikhede wat hier genoem is 
nog verdere argumente, pro en 
contra, aangevoer kan word. Tog 
wil dit voorkom dat hiermee die 
belangrikste oorwegings ten gun- 
ste en ten nadele van die drie 
alternatiewe genoem is. 


5. Slotsom 


In ons kerk word, ondanks die be- 
sware wat miskien daarteen ingebring 
word, die derde van die hierbo ge- 
noemde moontlikhede, gehandhaaf. Dit 
beteken in die praktyk dat die volgende 
sake altyd goed in gedagte gehou moet 
word. 


1. Die ouderling en diaken word 
spesifiek gekies vir 'n termyn van twee 
jaar en nié langer nie. Met ander woor- 
de die opdrag tot diens is vir 'n duide- 
lik-omskrewe termyn en nié onbepaald 
nie en ook nie lewenslank nie. 

2. Dit beteken dat na voltooiing van 
die ampstermyn van twee jaar die 
ampsdraer die opdrag-roeping wat hy 
ontvang het en waarvoor hy bevestig 
is, voltooi én afgehandel het. N4ê die 
voltooiing van die termyn van twee 
jaar verval die opdrag-roeping dus. 


Nou moet daar tog opgepas word 
dat Bepaling 4(7) nié skeefgetrek 
word nie. Die Bepaling stel: ,,n Aftre- 
dende ouderling of diaken bly in diens 
totdat sy opvolger bevestig is, tensy 
hy verkies om dadelik van die amp ont- 
hef te word, en die Kerkraad dié ver- 
soek toestaan.” 

Hierdie Bepaling is 'n gewone oor- 
gangsreëling. Indien dit nie daar was 
nie, sou dit beteken dat elke gemeente 
jaarliks 'n verleentheid belewe wanneer 
helfte van die kerkraadslede aftree. As 

hulle almal onmiddellik ook sou uit- 
tree, sou dit beteken dat vir 'n twee 
of drie weke, totdat die nuwe of her- 
kose kerkraadslede bevestig is, daar 
net 'n halwe kerkraad is. Scu daar dan 
nog 'n paar vakatures ook wees, bete- 
ken dit dat die kerkraad vir daardie 
periode gladnie kan funksioneer nie. 

Die oorgangsreëling beteken egter 
nié dat die kerkraadslede wat nie her- 
kies is nie sommerso gekontinueer 
word in hulle amp totdat eendag of 
anderdag `n opvolger vir hulle gekies 
en bevestig is nie. Na my mening is 
'n ouderling of diaken wat sy termyn 
uitgedien het en nié herkies is nie slegs 
genoodsaak om onder Bep. 4(7) in die 
amp te bly totdat die nuwe of herkose 
kerkraadslede in hulle ampte bevestig 
is al sou sy spesifieke opvolger nie 
aangeneem het nie. Die ampsdraer wat 
nie herkies is nie moet mos uittree 
omdat in die eerste plek sy termyn 
definitief verstryk het wanneer die nuut 
verkose en herkose kerkraadslede be- 
vestig is. In die tweede plek, al sou 
hy dan nié self 'n spesifieke opvolger 
hê nie, is die kerkraad dan weer vol- 
tallig genoeg sodat die werk van die 
kerkraad kan aangaan. 

Verder, omdat ons nié die beginsel 
van die kontinuering in die amp aan- 
vaar nie, behoort ons nie Bep. 4(7) so 
uit te lê dat ons daarmee die kontinue- 


ringsgedaate by die agterdeur weer 


laat inglip nie. Die reël wat voorop 
staan en wat die meeste gewig moet 
dra is die Bepaling dat die ouderling 
en diaken vir twee jaar en nie langer 
nie tot sy amp verkies en bevestig is. 
3. By die herverkiesing word dus 
formeel en materieel 'n nuwe of 'n 
herhaling van die opdrag en roeping 
aan hom meegedeel wat hy, gelei deur 
Gods Gees, kan aanvaar Of verwerp. 


4. By aanvaarding van die roeping- 
opdrag, al is dit ook vir die soveelste 
duidelik omskrewe termyn, volg van- 
selfsprekend die bevestiging van die 
roeping-opdrag. Daar kan géén beswaar 
teen die herhaalde bevestiging wees 
nie as die opdrag, wat vir 'n duidelik- 
omskrewe termyn geld, voortdurend 
herhaal word nie. 

Uit die voorgaande is dit dus duide- 
lik dat die reëling, soos ons dit tans 
in die kerk het, 'n suiwer praktiese 
reëling is. Dit kan, indien nodig, ver- 
ander word, omdat hier geen besondere 
Skriftuurlike beginsel op die spel is 
nie. Tog sal enige verandering beslis 
'n verbetering moet wees om die diens- 
werk en die diensverrigting van die 
ouderling en diaken beter, meer doael- 
gerig, meer positief te maak. Of dit 
bereik sal word deur die ampstermyn 
te verleng of te verkort, is problema- 
ties. Daarom het die Kommissie van 
die Algemene Kerkvergadering geoor- 
deel om die gebruik, soos dit tans in 

EEN N ee ge VAOUFRUBRIEK MNNEEEEE EG ee 
Hervormde Predikantsvroue in Suid-Afrika vanaf 1652 


38. Alletta Jacoba de Wit, eggenote 
van ds. Meent Borcherds 


Meent Borcherds, wat vanaf 1786 tot 
1830 predikant van Stellenbosch was, 
is op 3 September 1762 te Jemgum in 
Oos-Friesland gebore. Op 1 September 
1780 het hy sy teologiese studie aan 
die nabygeleë Universiteit van Gronin- 
gen begin. Sy laaste twee studiejare 
het hy deurgebring aan die Teologiese 
Seminarium te Lingen, waar hy met 
Robert Aling en C. H. Persoon, die la- 
tere beroemde plantkundige, kennis- 
gemaak het. Sy belangstelling in die 
Kaap is deur Persoon aangewakker en 
later versterk toe Robert Aling as pre- 
dikant na die Kaap vertrek het. 





DR. H. M. REX 





Meent Borcherds is op 7 Junie 1784 
deur die Klassis van Amsterdam ge- 
eksamineer en later dieselfde dag met 
handoplegging georden. Hy het egter 
eers ses maande later na die Kaap ver- 
trek waar hy op 19 April 1785 aange- 
kom het. Ds. Borchards is deur die 
Poiitieke Raad as opvolger van ds. 
Bode aangestel en op 22 Mei 1785 deur 
ds. Fleck as tweede predikant van 
Kaapstad bevestig. 


Op 4 September 1785, enkele dae 
na sy 23ste verjaarsdag het ds. Bor- 
cherds in die huwelik getree met Aletta 
Jacoba de Wit. Sy is in 1762 gebore 
en was 'n dogter van oud-burgerraad 
en kommissaris-siviel Petrus Johannes 
de Wit en Aletta Jacoba Blanckenberg. 
Volgens 'n familie-oorlewering was die 
familienaam van stamvader, Jan de 
Wit, die grootvader van mev. A. J. 
Borcherds, wat in 1700 na die Kaap 
gekom het, in werklikheid White met 
'n Engels-Amerikaanse agtergrond. 

Ds. Borcherds het nie oor 'n sterk 
stem beskik nie en het moeite onder- 
vind om hom in die Kaapstadse Groote 
Kerk hoorbaar te maak. Op sy versoek 
is hy na Stellenbosch verplaas waar 
hy in Oktober 1786 diens aanvaar het. 
Die jeugdige mev. Borcherds het dus 
net een jaar as predikantsvrou in Kaap- 
stad gearbei. Die egpaar se oudste 
kind, Petrus Borcherds, is in Kaapstad 
gebore waar hy op 8 Julie 1786 gedoop 
is. Die res van die tien kinders is almal 
in Stellenbosch gebore. 

Die Borcherds-gesin het vanaf Ok- 
tober 1786 tot ongeveer 1798 in die- 
selfde pastorie gewoon waarin ds. 
Appeldoorn, ds. Petrus van der Spuy, 
ds. Philippus Kuys (skoonseun van 
ds. Appeldoorn) vanaf 1753 tot 1785 
agtereenvolgens gewoon het. 


] Na volgende bladsy 

predikant van 


Ds. Meent Borcherds, 
Stellenbosch (1786-1830), het in 1824 
die Skriba geword van die eerste Al- 
gemene Kerkvergadering van die Ne- 
derduitsch Hervormde Kerk, en in 1826 
Voorsitter van die tweede Algemene 
Kerkvergadering. 

die kerk funksioneer, onveranderd te 
handhaaf. Om sy handhawing van die 
gebruik te motiveer, word hierdie stuk 
hier ter kennis van alle ampsdraers en 
lidmate gebring. 

Die traktement van predikante in die 
dae van ds. Borcherds was betreklik 
gering en in die meeste gevalle ontoe- 
reikend om in die behoeftes van hul 
gesinne te voorsien. In die eerste 
twintig jaar van sy dienstyd te Stellen- 
bosch was sy traktement slegs £70.5/- 
per jaar. Hierdie bedrag is in 1805 ver- 
hoog tot £75, in 1812 tot £112.10-, in 
1820 tot £150, en in 1828 tot £300 p.j. 

Ds. Borcherds het omstreeks 1798 ge- 
vind dat sy traktement ontoereikend 
was om in die behoeftes van sy groter 
wordende gesin te voorsien. Die enig- 
ste uitweg wat hy gesien het was om 
'n stuk grond aan te koop. In sy vrye 
tyd het hy op dié stuk grond begin 
boer en sodoende is ds. Borcherds in 
staat gestel om in die behoeftes van 
sy gesin te voorsien. Op 'n gedeelte 
van sy plasie, ses erwe laer af in 
Dorpstraat, het hy vir hom 'n netjiese 
woonhuis gebou. Ds. Borcherds het sy 
huis, wat van toe af ook as die nuwe 
pastorie van Stellenbosch in gebruik 
geneem is, La Gratitude (Die Dankbaaz- 
heid) genoem omdat hy geglo het dat 
hy die nuwe eie huis aan die goedheid 

'n Pentekening wat prof. dr. A. C. Bouman jare gelede gemaak het van La Gratitude, 

die sierlike woonhuis wat ds. Meent Borcherds vir homself omstreeks 1798/9 laat 

bou het in Dorpstraat en wat van toe af tot in 1830 as pastorie gebruik is. Let op 
die voorstelling van die ,,alziende oog van God" bo in die voorgewel. 

van God te danke gehad het. In die 
frontgewel het hy 'n afbeelding van 
God se alsiende oog geplaas. 


In La Gratitude, wat vandag nog in 
Dorpstraat staan, het die egpaar Bor- 
cherds vanaf omstreeks 1799 nog meer 
as 30 gelukkige en werksame jare 
deurgebring. In Stellenbosch was ds. 
Borcherds hooggeag en in hierdie skil- 
deragtige plattelandse omgewing het 
ds. Borcherds hom met ywer en nou- 
gesetheid gewy aan die godsdienstige 
behoeftes van sy gemeentelede. Hy het 
hom ook vir sendingwerk onder die 
heidene beywer maar hy het geglo dat 
die Kerk sélf, en nie eer of ander 
genootskap nie, vir die verkondiging 
van die Evangelie onder die inheemse 
bevolking verantwoordelik moet wees. 


Dr. Elizabeth Conradie, wat haar ge- 
interesseer het in die Hollandse skry- 
wers in Suid-Afrika, het ds. Borcherds 
beskrywe as 'n ,gestudeerde, ontwik- 
kelde belese man", iemand met 'n ,,dia- 
terlike gevoel en literêre neiging”, en 


'n historiese sin en lewendige gees”. 


As geskiedskrywer het ds. Meent 
Borcherds hom verdienstelik gemaak. 
Met reg kan hy beskrywe word as die 
eerste geskiedskrywer van die dorp 
Stellenbosch en die eertydse Neder- 
duitsch Hervormde Gemeente Stellen- 
bosch. In Het Nederduitsch Zuid Afri- 
kaansche Tijdschrift, wat in 1824 die 
eerste keer verskyn het, in dieselfde 
jaar waarin die eerste Algemene Kerk- 
vergadering van die Nederduitsch Her- 
vormde Kerk in Kaapstad gehou is en 
waartydens die bekende ,,Reglement 
van 1824” die lig gesien het, het ds. 
Borcherds verskillende belangrike by-. 
draes in die eerste jaargange van dié 
nuwe tydskrif gepubliseer. Sy interes- 
sante Beschrijving van Stellenbosch, 
wat in 1825 in bg. tydskrif gepubliseer 
is, was 'n waardevolle artikelreeks wat 
reeds male sonder tal deur historici as 
unieke bron gebruik is. In die reeks 
artikels het hy feite uit die oudste 
dokumente van die Stellenbosche Kerk- 
raad gepubliseer en mededelinas ge- 
doen oor die kerkgeboue wat tot op 
daardie tydstip bestaan het. Hyself het 
omstreeks 1814 ook 'n aandeel gehad 
in die vergroting en modernisering van 
die Stellenbosch kerkgebou. 


Ds. Borcherds was nie alleen 'n lief- 
hebber van die digkuns nie, maar ook 
van goeie musiek. Hy was 'n musikaal- 
begaafde mens en sodoende het sy 
gesin in daardie musikale atmosfeer 
grootgeword en daarin gedeel. As pre- 
dikant het hy hom in 1800 ook beson- 

BEKOMMERD OOR U KIND? 


Presteer hy/sy na wense? Is hy/sy skoolgereed? 

derlik beywer vir die aankoop en in- 
stallering van 'n orrel wat kort daarna 
werklikheid geword het. 


'n Saak wat in verband staan met 
die kerkmusiek van daardie dae was 
die invoering van die Evangelische Ge- 
zZangen in die jaar 1814. Die bedoeling 
van hierdie nuwe gesangbundel was, 
soos op die titelblad te lees was: ,om 
nevens het boek der Psalmen bij den 
openbaren Godsdienst in de Neder- 
duitsche Hervormde Gemeenten ge- 
bruikt te worden”, is op 1 Januarie 
1807 in die Nederduitsch Hervormde 
Kerk van Nederland in gebruik geneem. 
As gevolg van die destydse politieke 
omstandighede en die gepaardgaande 
gebrekkige skeepsverkeer tussen Ne- 
derland en Suid-Afrika het dit sewe 
jaar geduur voordat die vernuwing van 
die kerksang sy weg na die afgeleë 
Kaapkolonie gevind het. 


In 1812 het ds. Borcherds vanuit 
Stellenbosch die leiding geneëm om 
die gesangbundel ingevoer te kry. Teen 
die einde van 1813 het 'n besending in 
Kaapstad vanuit Londen aangekom, 
waar dit in Januarie 1814 feestelik in 
gebruik geneem is onder leiding van 
ds. Fleck. 'n Maand later het ds. Bor- 
cherds met behulp van orrelis J. 'N. 
Knoop op Stellenbosch ook 'n plegtige 
en feestelike geleentheid gemaak van 
die ingebruikneming van die evange- 
liese gesange. 


Die eerste Algemene Kerkvergade- 
ring van die Nederduitsch Hervormde 
Kerk van Kaapland het in 1824 in Kaap- 
stad bymekaargekom. Van hierdie 
kerkhistories belangrike vergadering 
het ds. Borcherds as skriba opgetree 
terwyl hy by die tweede vergaderina 
in 1826 as voorsitter aangewys is. 


Ds. Borcherds en sy eggenote het 
die Stellenbosse Hervormde gemeente 
44 jaar met al hul kragte en talente ge- 
dien. Hierdie arbeid in die gemeente 
het reeds véér die Franse Rewolusie 
begin, is voortgesit tydens die Eerste 
en Tweede Engelse Besetting van die 
Kaap, tydens die Bataafse Republiek, 
toe die Kerkorde van kommissaris-ge- 
neraal De Mist in 1804 tot stand gekom 
het, en het voortgeduur tot aan die 
moeilike en skraal jare van die agtien- 
twintigs, en tot enkele jare voor die 
aanvang van die Groot Trek, d.w.s. 
vanaf 1786 tot 1830. Kort voor sy dood 
het ds. Borcherds bereken dat hy ge- 
durende sy lang dienstyd in Kaapstad 
en Stellenbosch 2 670 preke en 2200 
katkisasies gehou, 4559 kinders ge- 


doop, 2 125 lidmate aangeneem, 879 
pare getroud en vir kerklike doeleindes 
F6 570 gekollekteer het. Wat 'n merk- 
waardige prestasie vir een predikant, 
wat nie 'n sterk gestel gehad het nie 
en aanvanklik en in die loop van sy 
bediening baie las van sy gesondheid 
gehad het! Volgens getuienis het sy 
vrou hom trou in sy werk bygestaan 
en was hul huwelikslewe gelukkig. 


Ds. Borcherds het sy emeritaat op 
9 Desember 1830 aanvaar. Kort vante- 
vore, in Oktober 1830 terwyl ds. Bor- 
cCherds op amptelike besoek in Kaap- 
stad was, is mev. Borcherds skielik 
oorlede. Daardeur het 'n swaarmoedig- 
heid waaraan ds. Borcherds destyds 
onderhewig was, vermeerder. Sy be- 
langstelling in die lewe en in sy werk 
het na die afsterwe van sy vrou ver- 
dwyn. Op 28-2-1832, vier, vyf jaar voor 
die Groot Trek is hy oorlede, die een 
bron sê in Kaapstad, 'n ander bron sê 
in La Gratitude en op Stellenbosch in 
dieselfde graf as sy eggenote begrawe 
na 'n lykrede deur ds. Abr. Faure, van 
Kaapstad. Gelyktydig het die begrafnis 
vanuit dieselfde kerkgebou plaasgevind 
van die eggenote van sy opvolger, ds. 
T. J. Herold. 


In die outobiografie van Petrus 
Borchardus Borcherds, die oudste van 
die tien kinders van die egpaar Bor- 
cherds, wat in 1861 gepubliseer is, 
word 'n lewendige beskrywing gegee 
van die ou pastorie waarin die gesin 
tot omstreeks 1799 gewoon het. Oor 
sy vader en moeder en hul gesinslewe 
het hy onder andere die volgende ver- 
tel: 

“My father was religious and 
strict in the performance of his 
duties. Much of his time was given 
to study and reading, and his 
relaxation confined itself to the 
garden and occasionally to a little 
sport, but merely for the sake of 
recreation. He was an admirer of 
nature... Cheerful in disposition 
and instructive in narrative, in pos- 
session of agualities adapted to 
attract sotial intercourse... he 
often visited the sick, the infirm, 
and his parishioners ... 


My mother was kind-hearted 
and cheerful; her domestic arrange- 
ments were marked by good sense 
and judgement, with love and 
attention to the children, and re- 
gard to the comforts of those be- 
longing to the household. The 
stranger or village visitor met al- 
ways a welcome and pleasing 
Countenance. The happiness of all 
about het was her blessing — 
that of her husband her chief aim 
and study. The result of such 
examples was contentment in the 
family, reciprocal love and obe- 
dience; no force was needed to 

exact the performance of any duty. 
Love was the groundwork upon 
which this domestic edifice was 
raised, and happiness around was 
the fruit of such christianlike prin- 
ciples. 


“The family generally rose early, 
and were called to morning pray- 
ers, offered up by the head of the 
family ... the children were, under 
the eye of the mamma, usually 
occupied during the evening with 
their lessons, whilst the pater- 
familias was engaged in hie study.” 


Die skrywer vertel ook van hul aan- 
dete saans teen ongeveer 9 uur, en die 
gesels daarna aan tafel, waartydens 
ds. Borcherds ook soms vertel het van 
sy jeugjare in Nederland. Die geselsery 
is afgesluit met 'n dankgebed, waarna 
,the 'little family retired with the 
parental kiss and wish for a good 
night's repose, and a recommendation 
not to neglect prayers"”. 


In hierdie vertelling kry ons 'n prag- 
tige beeld van die lewe en die daag- 
likse gang van sake in die pastorieë 
van ons kerk vanaf daardie vroegste 
jare tot op die huidige dag. 

6 





GEEN TWEEHEID 


Dit is `n groot fout dat sommige 
mense uitgaan van `n tweeheid wat nie 
bestaan nie... Die mens is nie een deel 
siel en cen deel liggaam wat voortleef 
los van mekaar nie. Daar is geen aardse 
lewe sonder gevolg vir die ewigheid nie, 
en geen ewigheidslewe sonder invloed 
op ons aardse bestaan nie. 


Selfs is die in die Christenheid gang- 
bare verdeling van die menslike liggaam 
in een stuk lewe tot aan die graf en een 
stuk lewe na die graf, waarby die gewig 
op die sterwe val, absoluut verwerplik. 
Die deling moet midde in die aardse 
lewe val, daar waar die siel hom open 
vir die roepstem van God en van welke 
tyd af die lewe in al sy omgang en 
beduidenis aan God word gewy. Dit 
wil sê dat tevore daar `n stuk “verlore 
lewe is, hoe ryk dit ook al mag gewees 
het, en daarna die lewe eintlik eers 
begin, wat met reg lewe genoem kan 
word; en dan in die dood die ont- 
plooiing vind en die deurgang na 'n 
nuwe wêreld, sonder dat iets prinsipieels 
nuut optree. 


Prof. Slotemaker de Bruine 


Die Kategese 





KRITIEK EN KOMMENTAAR OP 
GELOOFSLEER (10) 


E. TE VEEL! 


Ek wil reguit sê dat ek baie simpatie 
het met broeders en susters wat eerlik 
voel dat die kategesestof te veel is. Dit 
was nog altyd my standpunt dat ons 
eerder te min hoeveelheid as te veel 
hoeveelheid aan die kind kan oordra. 


———ee 


DR. H. G. v.d. WESTHUIZEN 


—— 


Maar die ,te” is natuurlik in albei ge- 
valle verkeerd. Die ou Grieke het al 
gesê mêden aghan; te is net goed by 
te-voet, te-perd en te-vredel Die rede 
waarom ek 'n voorstander is vir 'n 
klein hoeveelheid, is geleë in die feit 
dat een padwyser die koers aandui, 
maar baie padwysers verwar jou. 
Langenhoven het gesê die slim man 
ken al die paaie, die wyse ken die een 
regte pad. Ons wil nie die kinders ver- 
war nie, en ons wil hulle ook nie baie 
paaie leer nie. In eenvoud moet hulle 
die enigste Weg, Waarheid en Lewe, 
vind. 


Die Geloofsleerboekie en die rooster 
is nou juis opgestel met die oog op 
enkelvoudige leerstof. Om dit toe te 
pas moet ons die werksmetode goed 
begryp. Dis nie ingewikkeld nie. Geen 
teks, vraag of antwoord, is te lank om 
deur enige katkisant geleer te word 
nie. Indien die ouer op weeksdae die 
ongeskoolde kind help, sal elke klein 
outjie die teksie glad ken. Selfs al moet 
die kategeet Sondag dit vir die eerste 
keer die kind leer, is dit nog 'n maklike 
taak. Daarby hoef ons nie bekommerd 
te wees as een minder begaafde dit nie 
te goed ken nie. Later kom ons by her- 
haling tog terug na hierdie teks. 


Daar is diegene wat sê die rooster 
skryf te veel stof voor ten opsigte van 
Bybelse geskiedenis en kerkgeskie- 
denis, veral vir die jongeres. Ander sê 
weer, kerkgeskiedenis moet weggelaat 
word tot 'n later stadium. Nog ander 
sê dat die drie sake nie gelyktydig nie, 
maar in afsonderlike tydperke aange- 
bied moet word. Die tydspersepsie van 
die kind maak dat Jan v. Riebeeck as 
die Skepper gesien word indien hierdie 
twee gedeeltes saam geleer word! Of 
Stormkaap word verwar met die Skep- 
ping! Dié sogenaamde interferensie- 
verskynsel veroorsaak glo in die leer- 
gebeure dat die een reeks feite rem- 
mend werk op die toeëiening van 'n 
volgende reeks feite. Dit is darem 'n 


mondvol! Wat dit alles suu beteken laat 
ons maar oor aan die didaktiese, peda- 
gogiese meesters. Die misverstand van 
hierdie geleerdes is in elk geval vir ons 
duidelik. Dit is dat ons nie met 3 reekse 
feite, drie stelle feite ensovoorts, in 
die kategese, veral van die kleintjies, 
te doene het nie. 


Die beginsel wat duidelik behoort 
te word hoe meer ons met die nuwe 
lesrooster te doene het, is die selek- 
tiewe beginsei. Omdat 'n jaargroep by 
mekaar gegroepeer is, moet die kate- 
geet na gelang die klasouderdom se 
bevatlikheidsvermoë, die aantal en 
prioriteit van feite selekteer vir die 
klas. Uit ondervinding weet ons dat 
'n ses-jarige werklik maklik die vol- 
gende kan baasraak: Ek behoort aan 
Christus. God het alles geskape. Ons 
kerk het in ons land gekom toe Jan 
v. Riebeeck hier gekom het. Hiermee 
is die volle leerstof afgehandell Daar 
kan tog waarlik nie verwag word dat 
die handboek opstellers hierdie selek- 
siearbeid moet doen vir elke ouderdom, 
elke omstandigheid en elke indiwiduele 
kind nie. Dan word die handboek die 
kategeet! Dan kom daar aan boekmaak 
ook geen einde niel (Prediker.) 


Elke kategeet wat selektief gesels 
oor die prediking van die dag en die 
erediens, selekteer die paslike feite vir 
sy ouderdomsgroep en bring dit alles 
binne enkele minute tuis. Hy hoef dit 
nie uit te lê nie, net in te grif. Die 
nodige erns in die kategese sal die 
kategeet op grond van die aangegewe 
beginsels iei tot die basiese-kwalita- 
tiewe in die handboeke sodat niemand 
hoef te versmoor of verskrik te wees 
vir 'n kwantitatiewe oorvloed nie. 





Die ervaring sou wel eens kan leer, 
dat die deur die teoloë van die rewo- 
lusie soseer begeerde en selfs ver- 
werfde vryheid die mens by die ver- 
veling, by die walging, by die verdier- 


liking, by die swyne bring. 


Dr. G. de Ru 

GEEL GELAAT 


Die oorsaak 'n lui lewer en te veel 
Gal, 


Die beproefde en beste middel — 


Dr. Collin se Gal- 


en Lewerpille 


Prys 36c & 65c van alle Aptekers 
of van 


G. FOURIE 


Posbus 762, Pietermaritzburg 

ANTI-WIT, SWARIT-ALLEEN 





Suid-Afrika se apartheidsbeleid het 
deur die jare baie teenstand uitgelok. 
Hierdie teenstand het vyandigheid ge- 
word wat aktiewe optrede teen Blank 
Suid-Afrika dikwels bepleit en gepoog 
het. 


Die vyandigheid het nie buite ons 
landsgrense gebly nie. Die oproep tot 
verandering ten koste van die Blanke, 
het ook binne ons land weerklank ge- 
vind. Selfs gebore Afrikaners het nie 
alleen meegedoen in hierdie aanval op 
ons landsbeleid nie, maar selfs leiding 
daarin geneem. 


Verskeie organisasies wat in ons 
land gestig is, se doen en late het 
verdag voorgekom. Daarom het die 
Staatspresident op 4 Julie 1972 'n 
Kommissie van ondersoek na sekere 
organisasies saamgestel, wat later be- 
kend was as die Le Grange-kommissie. 
Die Kommissie se opdrag was om on- 
dersoek in te stel na en verslag te 
doen oor die doelstellings, organisasie 
en finansiering van o.a. die Christelike 
Instituut van Suidelike Afrika. Gedu- 
rende die eerste helfte van 1975 het 
die finale verslag van die Kommissie 
verskyn. Uit hierdie verslag word dit 
duidelik dat die doelstellings, organi- 
sasie en finansiering van die Christe- 
like Instituut van Suidelike Afrika deur 
die twee projekte, Sprocas | en Sprocas 
', weerspieël word. 


Die ,,Message” 


In September 1968 publiseer die Suid- 
Afrikaanse Raad van Kerke (SARK) 
'n pamflet met die opskrif ,,Message 
to the people of S.A.” Hierdie pamflet 
is voorgehou as 'n teologiese kritiek 
op die apartheidsamelewing. Op grond 
van Nuwe Testamentiese getuienis is 
die opstellers van die, ,Message'” van 
mening dat die beleid van apartheid 
nie alleen on-Christelik is nie, maar 
inteendeel anti-Christelik. Daarom, sê 
hulle, het die kerk en die Christenge- 
lowige die reg en die plig om lands- 
wette in die verband te verontagsaam 
en aktief te weerstaan. 


Die Teologiese Kommissie van die 
SARK, wat verantwoordelik was vir 
die opste! van hierdie ,,Message”, 
was in werklikheid niemand anders nie 
as die Christelike Instituut (C.l.) self. 
Drr. C. F. B. Naude, W. B. de Villiers 
en B. Engelbrecht, was almal prominent 
betrokke by die opstel daarvan. 


Pro Veritate, die mondstuk van die 
C.l., verwys na die inhoud van die 
“Message” as die ,,geloofsideaal” en 
roep sy geesgenote op tot aksie. Ander 


het die ,,Message” selfs meer as 'n 
oproep tot aksie gesien en stel dat die 
SARK, en dus die C.l. ook, daarmee 
oorlog verklaar het teen apartheid. 





DI. R.M. en J. $. NAUDÉ 


Volgens die ,,Message” moet sy 
geesgenote hulle daarvoor beywer om 
die versoening van Jesus Christus hier 
en nou tot uitdrukking te laat kom. 
Daar moet nie gewag word vir 'n toe- 
komstige hemel waar alle probleme 
opgelos sal wees nie. Die versoening 
is reeds 'n werklikheid en daarom moet 
dit in gehoorsaamheid aan die Skrif, in 
alle sektore van die samelewing tot 
uiting kom in vryheid, gelykheid en 
broederskap. 


Sprocas | 


Die taak wat deur die ,,Message” 
gestel is, word nou die werk van 
Sprocas | (Study Project on (Chris- 
tianity in Apartheid Society). 


In Maart 1969 is Peter Randall as 
direkteur van die Sprocas projek aan- 
gestel. Die werksmetode van Sprocas 
was om 'n studie te maak van verskil- 
lende sektore van die samelewing en 
sodoende vas te stel in watter opsig 
daardie sektore gebruik kan word om 
die nodige verandering in Suid-Afrika 
teweeg te bring. 


Ses kommissies is in die lewe ge- 
roep, nl. die ekonomiese, kerklike, wet- 
like, maatskaplike, staatkundige en 
opvoedkundige. 


Binne 'n bestek van 3 jaar het 
Sprocas | 23 boeke, talle dokumente, 
studiestukke, ens. die lig laat sien en 
in totaal 125000 kopieë van hierdie 
publikasies versprei. Sodoende wou 
Sprocas | die noodsaaklikheid van die 
verandering van die ,,Wit” magstruk- 
ture onder Blank Suid-Afrika se aandag 
bring. 


Die ses studiekommissies se ver- 
slae is afgehandel en onder die hand 
van Peter Randall in een band saam- 
gebind, onder die titel ,,Task of Pow- 
er”. Randall het egter plek-plek ver- 
anderings aangebring. 


Byvoorbeeld: Die oorspronklike ver- 
slag van die Staatkundige Kommissie, 
het nie gewelddadige rewolusionistiese 
optrede voorgestaan as 'n metode om 
die staatsgesag aan die Nie-Blanke oor 
te dra nie. Nadat Peter Randall die ver- 
slag geredigeer het, word krississe en 

konfrontasies tussen wit en swart, 
arbeid en bestuur en maatreëls wat op 
konflikte uitloop, gesuggereer. Bekende 
persoonlikhede wat op die Kommissie 
gedien het, het hulle later gedistansieer 
van die wysigings deur Peter Randall. 


Die ses kommissieverslae het nie 
alleen die samelewing ontleed nie, 
maar het ook aangetoon waar veran- 
dering in die Suid-Afrikaanse same- 
lewing sowel prakties uitvoerbaar as 
dringend noodsaaklik is. 


Sprocas II 


Nadat Sprocas | die moontlikheid en 
noodsaaklikheid van verandering aan- 
getoon het, kom Sprocas II nou na 
vore om in die praktyk uitvoering te 
gee aan die aanbevelings van sy voor- 
loper. 


In Oktober 1971 is die stigtingsver- 
gadering in Johannesburg gehou. Vyf 
en twintig persone was teenwoordig 
waaronder ook voormalige lede van 
die ses studiekommissies, verteen- 
woordigers van NUSAS, die S.A. Insti- 
tuut vir Rasseverhoudings (SIRV), die 
SARK en die C.I. van S.A. Die Rooms- 
Katolieke Aartsbiskop D. Hurley het as 
voorsitter opgetree. 


Net soos by die ,,Message” en 
Sprocas |, was die C.l. en die SARK 
eweneens gesamentlik die beskermhere 
van Sprocas II. Dit is egter duidelik 
dat die C.l. telkens die inisiatief ge- 
neem het. Die werksaamhede sou vanaf 
1 Januarie 1972 oor 'n tydperk van 2 
jaar strek. 


Die projek is moontlik gemaak deur 
geldelike skenkings wat hoofsaaklik 
uit die buiteland ontvang is. Die C.l. 
het met 'n jaarlikse begroting van on- 
geveer R500 000 gewerk. Die ontvang- 
ste uit die buiteland alleen vir 1971, 
1972 en die eerste agt maande van 
1973, was onderskeidelik R302 000, 
R549 000 en R416 000. Van hierdie geld 
is aangewend vir die Sprocas projekte. 


Die taak van Sprocas || was om 'n 
aksieprogram te impliseer wat in breë 
trekke die gesogte verandering in die 
S.A. samelewing te weeg sou bring. 
Om dit te doen sou alle moontlike ven- 
note betrek word wat voorstanders 
was van hierdie verandering in die hui- 
dige maatskaplike en politieke orde 
van Suid-Afrika. 


Twee van die vernaamste vennote 
was die studenteorgenisasies, NUSAS 
en die University Christian Movement 
(U.C.M.) lg. was sterk onder die in- 
vloed van die Swartmag-filosofie van 
Amerika, ,AnWi-Wit, Swart-alleen”. 


[] Na volgende bladsy 

















Geen wonder dat die U.C.M. in die 
voorhoede tot verandering gestaan het 
nie. 

Sprocas II verklaar dat daar hoof- 
saaklik twee tipes basiese veranderings 
is wat in die S.A. situasie moontlik is. 
Die een tipe sal 'n geleidelike verswak- 
king van die kleurskeidslyn beteken, 
asook die stadige opwaartse beweging 
van geselekteerde Nie-Blankes in die 
bevoorregte wit laag van die gemeen- 
skap in. 

Die ander tipe, wat deur Sprocas !I 
voorgestaan word, word toegelig as 
die soort wat waarskynlik die gevolg 
sal wees van botsing of konfrontasie 
tussen die minder bevoorregte en be- 
voorregte klasse en wat sal lei tot of 
'n radikale reorganisasie, of 'n baie 
vinniger toekenning van regte aan die 
Nie-Blanke. ('n Tweede soort Franse 
rewolusie?) 

Daar is twee programme opgestel 
waarvolgens opgetree moes word nl. 
die program gerig op die Swartes en 
dié gerig op die Blankes. Die direkteur 
van die Swartprogram was B. A. 
Khoepa. Peter Randall was die ,,overall 
Director” en Nevill Curtis 'n gewese 
NUSAS-voorsitter 'n ,,field officer”. 
Die twee programme het die vol- 
gende behels: Die Blanke moet be- 
wus gemaak word van sy skuld, die 
verkeerdhede van sy gemeenskap en 
moet geleer word om volledig afstand 
te doen van al die stoflike en geestelike 
besittings wat hulle hier opgebou het. 
Daarby moet die Blanke bereid wees 
om sonder meer swart meerderheids- 
regering volledig te aanvaar. Terself- 
dertyd moet die Nie-Blanke opgelei 
word om die nodige leierskap aan die 
dag te lê, om inderdaad in ons land 
die leiding oor te neem en om hier 'n 
aanvaarbare, min of meer sosialistiese 
lewensorde te vestig. Die Blanke se 
groot taak is en bly om geduldig te sit 
en wag en dan positief op Nie-Blanke 
inisiatief te reageer. 

Die toepassing van hierdie twee pro- 
gramme sien ons in die volgende voor- 
beelde: 


1. In 1973 word 'n veelrassige Winter- 
skool te Kaapstad gehou. Kenmerke 
daarvan was die spel ,,Star Power” 
met sy boodskap van geweld ter 
magsverkryging, lesings oor liefde 
en seks; verheerliking van Swart 
bewustheid; verontskuldiging van 
terrorisme. Drank het vrylik gevloei. 

2. In Desember 1973 word 'n Somer- 
skool te Kaapstad gehou met die 
tema ,Black Consciousness, White 
Consciousness'. By die geleentheid 
is terrorisme weer eens verheerlik. 

3. Sensitiwiteitsopleiding by die Wilge- 
spruit Fellowship Centre. Hier is 
leiers opgelei om in die Blanke en 
Swart gemeenskap die behoefte vir 
verandering te skep, te stimuleer, 
te voed en dan weer dêér verdere 


leiers op te lei om aan die veran- 
dering in die breë gemeenskap ge- 
stalte te gee. 


Soos beplan het Sprocas II! teen die 
einde van 1973 ten einde geloop. Die 
twee aanvalsfronte, die Swart en Wit 
programme, het egter so ver ontplooi 
dat dit onder die vlerk van die C.I. uit- 
gelaat kon word om op eie bene te 
staan. Die twee aanvalsfronte is voort- 
gesit in die twee afsonderlike organi- 
sasies bekend as B.C.P. (Black Com- 
munity Programme) en P.S.C. (Pro- 
gramme for Social Change). 


Volgens die Kommissie se verslag 
is die PSC 'n aksie wat ondergeskik 
aan die BCP, onder die Blankes moes 
funksioneer, en wat bestem was om 
die vestiging van 'n swartoorheersende, 
sosialistiese orde in S.A. te vergemak- 
lik. 

Hoewel die werk van die PSC en 
BCP vandag steeds voortgaan, het die 
bevindings van die Le Grange-kom- 
missie hulle doen en late gekniehalter 
want sommige lede van die C.l. is nou 
ingeperk en die stroom van buitelandse 
fondse, waarop hulle hoofsaaklik ge- 
steun het, is afgesny. 


Gevolgtrekkings: 

1. Dit is opvallend dat die Wit-pro- 
gram negatief van aard is en dié 
gerig op die Nie-Blanke, positief. 

2. Die Le Grange-Kommissie lê baie 
klem daarop dat die C.l. 'n sterk 
voorstander is vir gewelddadige 
verandering op sosiale en politieke 
gebied in S.A. 'n Feit wat deur die 
C.l. self ontken word. 


3. Verandering beteken net een ding 
en dit is Swartoorheersing, alge- 
hele onderwerping en selfs ver- 
dwyning van die Blanke. 


4. Eers wanneer ,,Anti-Wit, Swart- 
alleen” in sy volle konsekwensies 
deurgevoer is sal daar, volgens die 
voorstanders van Swartoorheersing, 
'n regverdige gemeenskap in SA. 
wees. 


5. Om jou vyande te beveg moet jy 
weet wie hulle is en wat hulle be- 
oog. Die Le Grange-Kommissie het 
hierin 'n reuse werk verrig. Ons 
moet daarvoor dankbaar wees. 


Opmerkings: 
Apartheid word gehandhaaf ter wille 


van die voortbestaan van die Blank en 
Nie-Blanke. 


Oral waar die Blankes moes vlug 
voor die golf van Swartoorheersing, 
was die gevolge daarvan nog net dood, 
marteling, ellende en chaos soos nou 
weer in Angola bewys is. 

Die Blankes het geen rede tot enige 
skuldgevoel nie. Inteendeel, die Nie- 
Blanke het in sy kontak met die Blankes 
nog net 'n ryk nalatingskap van die 


Blankes ontvang. Op die gebied van 
wetenskaplike en tegnologiese ontwik- 
keling en vooruitgang het die Nie- 
Blanke tot dusver feitlik nog geen by- 
drae gemaak nie. 

Die Blankes vra nie 'n skuldgevoel 
by die Nie-Blankes nie, maar 'n ont- 
waking tot erkenning dat hulle die erf- 
gename is van 'n rykdom van skatte 
wat die Blankes daar gestel het. Van 
hulle word verwag om in hulle erken- 
ning teenoor die Blankes meer na ken- 
nis en vreedsame naasbestaan te streef, 
soos dit Christengelowiges betaam, 
eerder as om na wapens te soek. 


DIE SKEPPINGSVERHAAL EN 
GENESIS 


In skoolboeke in Tennessee, een van 
die state in die Verenigde State van 
Amerika, het sowel die senaat as ook 
die huis van verteenwoordigers be- 
sluit, dat in alle skoolboeke oor biolo- 
gie, wat vanaf 1975 in gebruik geneem 
sal word, evolusie slegs as een van die 
teorieë oor die ontstaan van die ge- 
skapene geleer mag word. Gelyke 
ruimte moet aan alternatiewe menings, 
insluitende Genesis verleen word. 


— Church Herald. 


MOOI 
BOS 
BLOMME 


In voorhuis mooi bos blomme 
waar almal dit kan sien. 

Die blomme is so mooi 

dat hul dit ruim verdien. 


Die blomme kom uit blomtuin 
van grond met sorg berei. 
Bemesting was die beste 
wat die tuinier kon kry. 


En water was genoegsaam 
om grond diep in te dring 
sodat die koele vog 

sy stuwend krag kon bring. 


Daarom die blomme pragtig 
met helder kleureprag. 
Daarom dat elk van hul 

So roerend-blink kan lag. 


O gee die kinders aandag, 
die blomme van ons volk. 
As hulle reg gelei word 

wag daar geen donker wolk. 


George J. Diamond 
Posbus 57, 
Warmbad. 

ONS BEJAARDES (7) 





KEN ONS 


Hulle geestelike versorging 





WOORDVERKONDIGING; PRO- 
FETIESE TAAK MAAR OOK 
PRIESTERLIK 


Wanneer ons gaan praat oor Kerk- 
like besoek aan die bejaarde, hetsy in 
eie huis, in die huis van kinders, fa- 
milie of vriende, hetsy in ons Ouete- 
huise, beteken dit geensins dat ons 
die besoek aan die bejaardes as die 
eerste, enigste en belangrikste kerklike 
bemoeienis sien nie. Die eerste en 
belangrikste var die geestelike ver- 
sorging (pastoraat) is en bly die pre- 
diking van die evangelie, die profetiese 
taak van die kerk. Dit mag nie na 'n 
tweede plek teruggeskuif word nie, al 
word daar nou ook met trane in die 
0ë gesê dat die prediking hier minder 
belangrik is as huisbesoek. Buitendien, 
ʼn bedienaar van die Woord is nie slegs 
herder (sielsorger) met huisbesoek of 
siekebesoek nie, maar hy is juis op die 
kansel by uitnemendheid die herder 
van sy gemeente. Die amp van die 
predikant kan nooit middeldeur gesny 
word in twee waterdigte afdelings van 
leraar (op die kansel) en herder (on- 
der die kansel) nie. Hy sal ook 'n 
leraar moet bly terwyl hy as herder by 
sy mense aan huis kom — daar sal sy 
werk ook lerend, verkondigend moet 
wees. Maar staan hy op die kansel, 
staan hy nie daar om al lerende, die 
skape van die kudde `an die Heer 
honger weg te stuur nie. Ons geliefde, 
lank reeds gestorwe professor Grey- 
venstein het by geleentheid gesê: 
,Menere, as julle klaar gepreek het 
moet die hoorders nie soos die verlore 
Seun uitror ` ,ek vergaan van hrnrger' 
nie.” Die su. ` Calvynkenner Jou- 
mergue, het 'n boek oor die lewe van 
Calvyn geskryf en dit getitel ,,Calvyn 
pasteur et docteur”. Let Wel Calvyn 
noem hy eerstens pastor e. . a9' 
leraar! Oppervlakkig beskou, `n: "AF, 
mens die boeke van Calvyn ter hand 
neem, om maar net sy Institusie en sy 
kommentare op die Bybel te noem, lyk 
dit met die eerste oogopslag of hy 
eintlik die leraar was wat die weten- 
skap van die Teologie bedryf het en 
vanaf die kansel leerredes gehou het. 
Wie hom egter gaan verdiep in Calvyn, 
sal weldra weet dat hy by uitnemend- 
heid die pastor, die sielsorger van sy 
tyd was. (Vergelyk die boek van Jean- 
Daniel Benoit: ,,Calvyn als Zielzorger.” 
Uit die Franse taal in Nederlands ver- 
taal.) Ons weet dat Calvyn en Farel 


HULLE? 


die stad Genéve in wyke verdeel het 
ten einde persoonlike sielsorg moont- 
lik te maak. Luther het ook gesê dat 
kleinere wyke pastorale bearbeiding 
vergemaklik, alhoewel Luther sy aan- 
dag slegs kon bepaal by besoeke aan 
siekes (bejaardes), sterwendes en ge- 
vangenis. Ons moet egter onthou dat 


DR. P. J. THEO KOEKEMOER 


Luther, alhoewel hy nie besig was met 
gewone” huisbesoek nie, hy wel groot 
waarde geheg het aan die sg. ,,pri- 
vaatbieg” (nie in Roomse sin nie), 
waartydens enige lidmaat van die kerk 
oor sy/haar persoonlike node kon 
praat. Calvyn lê die aksent op die huis- 
besoek eerder as op ,,private bieg” as 
sodanig. Hy verwys ook dikwels na 
Handelinge 20 vers 20: ,,...hoe ek 
niks agtergehou het van wat nuttig is 
nie, om dit aan julle te verkondig en 
julle te onderrig in die openbaar en in 
julle huise.” 


Nou is dit so dat mens tevergeefs 
by Calvyn gaan soek na 'n paragraaf 
oor 'n onderwerp Soos ,,besoek aan 
bejaardes". Waarom nie? Die antwoord 
is voor die handliggend. Heelaas, die 
gemiddelde lewensduur van die mens 
was in die tyd van Calvyn so laag dat 
daar nooit aan afsonderlike reëlings vir 
die bejaardes gedink is, soos die kerk 
vandag bejaardehuise oprig nie. Dit 
was nie nodig nie omdat daar so min 
bejaardes was! 


Ons tree dus as reformatoriese kerke 
ons bejaardes tegemoet uit pastorale 
en priesterlike bewoënheid. Ons doen 
dit met die geopende Bybel. Daar waar 
Bejaardehuise is, daar word die Woord 
van God aan hulle verkondig in die 
erediens. Nee, sulke luukse Ouete- 
huise wat 'n eie kerkie het, ken ons 
nog nie. Die sitkamer is die ,,kerk”. 
Maar dis ook goed genoeg. Die kerk 
is daar waar die Woord van God reg 
vorkondig word en die sakramente be- 
dien word volgens die instelling van 
Christus. Die predikante in wie se ge- 
meentes Ouetehuise resorteer, het hulle 
nande vol. Hulle het hulle kansels waar 
hulle soggens en saans moet staan. 
Hulle moet soms Sondae-middae of 
sommer in die week” die Woord in 
daardie ,,kerk”, die sitkamer van die 
Ouetehuis, bedien. Hulle moet ook 
sterk stemme hê om die bejaardes wat 
met die hand agter die oor luister ,,te- 
gemoet” te kom. (Terwyl mens preek 

kan dit gebeur dat iemand wat nie 
goed hoor nie, uitroep: ,,harder asse- 
blief!”) 


Uit hierdie reformatoriese bemoeie- 
nis, die pastoraat genoem, vloei voort 
die gang van die kerk na die bejaarde 
toe. Dit is so omdat die Ouetehuis tog 
nie kan leegloop op pad na die kerk- 
gebou nie; so 'n beweeglikheid is be- 
skore vir baie min bejaardes. Die 
oorgrote meerderheid van die inwoners 
is maar al te bly wanneer hulle Sondag- 
mêre kan sê: ,,vandag het ons kerk.” 
Indien die erediens in die Tehuis om 
3 nm. begin, maak hulle kompleet soos 
in die ou dae toe die eerste en tweede 
,geluid” gelui het. Hulle stap al vroeg 
aan. Die lang gange is hulle ,,strate”. 
Vir sommige is dit 'n hele opoffering 
om in die sitkamer uit te kom. Hulle 
kom treetjie vir treetjie. Sommige cop 
hulle rystoele. Ander word deur hulle 
maats gesteun. Hulle moet tog net 
oppas om nie op mekaar se liddorings 
te trap nie, anders hoor die dominee 
verkeerde woorde! En as die dominee 
nou tien minute ,,voor die tyd” kan 
kom, geniet hulle dit om hulle ,,ou 
geliefde” psalms en gesange voor die 
erediens te sing. Hulle het groot geword 
in die dae toe ons volk nog van harte 
dikwels saamgesing het. Stadig, op lang 
note, maar diep religieus, aangrypend! 
En as die erediens verby is? ,,Wee"” die 
dominee wat dink dat hy hulle gaan 
ontglip om sy dorstige keel by die 
pastorie te gaan natmaak. Nee, nou 
begin die groetery. Hulle sê een en 
almal ,,dankie dominee, dit was siele- 
voedsel”. 'n Paar wat in hulle kamers 
siek lê, stuur boodskappe met hulle 
maats: ,,sê vir dominee ek Iê, ek voel 
nie te lekker nie, miskien kan hy nog 
by my aankom.” Terwyl die preek aan 
die gang is merk die dominee so hier 
en daar 'n instemmende hoofknik asof 
hulle wil sê: ,,dis nes u sê, vertel die 
,mense-van-vandag'” bietjie!” Jammer 
net dat dominee nie meer 'n manelpak 
wil dra nie. Hy trek sommer so ,,pri- 
vaat'” aan. ,,En hoekom het mevrou nie 
vandag saamgekom nie, dominee?” 
,lannnie sien, dis maar bietjie moeilik. 
Ons verwag mense.” ,,Maar dominee 
moet die mense saambring. Sê baie 
groete vir mevrou.” 


Is dit nie 'n deel van die pastoraat 
wat sprankelend afwissel met erns en 
humor nie? Woordverkondiging in die 
Bejaardehuise, met die daarby komende 
noodsaaklike pastoraat van die sielsorg, 
is 'n aangeleentheid wat van tyd tot 
tyd die aandag van ons Algemene 
Kerkvergadering geniet en deur die 
kerk altyd weer in oënskou geneem 
moet word. Profetiese en priesterlike 
werk vloei hier ineen. 


(Word vervolg) 


Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 


Ned. Hervormde Kerk 
van Afrika. 


Intekengeld: R2,00 per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaatste bereik, 
dertig dae voor publikasie. 


ADVERTENSIETARIEWE: 


Geboortes, verlowings en huwelike 

R3,00 vir 'n maksimum van 60 woorde, 

en 3 sent per woord bo 60 woorde, 
vooruitbetaalbaar. 


Handelsadvertensietariewe op aanvraag 
beskikbaar van: 


Die Advertensiebestuurder, 
DIE HERVORMER, 
Posbus 18061 — Hercules. 
Advertensies moet aan die advertensie- 


bestuurder gestuur word nie later as 
6 weke voor datum van publikasie nie. 


As 'n foto geplaas moet word R7,00 
ekstra vir die maak van drukkersblok. 





Gedruk deur 
N.H.W.-PERS, 
Posbus 18061, Hercules. 
Telefoon 77-2188/9. 





DOODSBERIGTE 





IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
tcevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vermederende liggaam aan Sy verheer- 
likte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


SUTHERLAND, Arthur Lawrence. 
4 Nov.: 10 jaar gelede. Moes ek vir 
altyd afskeid neem van my getroue 
eggenoot, maar ek is tevrede. Die Heer 
maak nooit 'n fout. Eenmaal ontmoet 
ons weer aan die Hemelse-kus. 


Verlangende eggenoot, 


Tien Sutherland, 
kinders en kleinkinders. 
Nietgedaght, 
Pk. Muldersdrift, 
Oor Krugersdorp. 


VAN DEVENTER, Nicolaas Stephanus. 
Nooit sal ons die dag van 6 November 
1973 vergeet, toe my dierbare egge- 
noot, ons vader en grootvader van ons 
weggeneem is, deur ons Hemelse Va- 
der. Baie trane vloei in stilte waarvan 
net God weet. Ons mis hom elke dag. 


Verlangende eggenote, 


Margaretha van Deventer, 
kinders en kleinkinders. 


Pietersburg. 


BRITS, Albertus Johames. Hy is ge- 
bore op 12 Januarie 1906 en is skielik 
aan sy hart oorlede op 2 April 1975 
terwyl hy nog in sy huis vertoef het. 
Tekort ons liefdetyd, 
te dank die rou. 
Tog tot in ewigheid 
Goddank vir jou. 
Bedroefde eggenote en kinders. 
M. D. Brits. 
Groblersdal. 
] Na volgende kolom 





Amptelike Berigte 


BEROEPE PREDIKANTE 


Bedank 


Ds. G. J. van Staden van Vliegepoort 
na Piet Retief/Pongola/Amsterdam. 


Ds. W. J. Steyn van Turffontein na 
Bethal. 


Ds. B. J. v. Wyk van Bulawayo na 
Bothaville/Allanridge. 


Ds. G. J. v. Jaarsveld van Lydenburg 
na Krugersdorp-Wes. 


Ds. C. J. A. Simpson van Durban-Suid 
na Primrose-Oos. 


DOODSBERIGTE 
IN MEMORIAM 


VERVOLG 


VAN STADEN, 

Johannes Jurie. 
' In liefdevolle he- 
rinnering en 


groot verlange 
dink ons terug 
aan die aand 


van 23 April toe 
van ons wegge- 
neem is my dier- 
bare eggenoot, 
ons vader, groot- 
vader, groot-grootvader, Johannes Jurie 
van Staden, in die ouderdom van 95 
jaar na 'n vreugdevolle huwelikslewe 
van 71 jaar. 


Ons berus daarin dat dit U wil was 
o Here en bly U dankbaar vir sy voor- 
beeldige lewe. 

Eggenote Hannie, 
kinders, kleinkinders, 
en agterkleinkinders. 
Onbekend 
distrik Bronkhorstspruit. 


JANSEN VAN VUUREN, Andries Ja- 
cobus. Ure, dae, maande, jare snel ver- 
by, alweer 'n jaar het verby gegaan en 
onvergeetlik bly vir ons die aand van 
3 Oktober 1970, toe van ons wegge- 
neem is op tragiese wyse met 'n trein- 
ongeluk op Vryheid, ons dierbare 
eggenoot, vader en grootvader. 


Saggies val die blare van herinnering, 
maar dieper groei die wond van ver- 
lange. 
— Jes. 43:1. 
Steeds treurende eggenote Kitty, 
kinders, Staffie, Chrissie, Dawie 
Doreen en kleinkinders. 
20 Christinestraat, 
Witbank. 
(Voorheen van Vryheid.) 

ALEESA-SAEES! 


Prof. W. D. Jonker, 
Die Bybel en Gods wil vir ons lewe, 


N.G. Kerk Uitgewers, 1975. 

Dié klein boekie van 24 bladsye is 
'n baie handige gids vir mense wat 
worstel met die vraag: Hoe moet ek 
die Bybel lees om te weet wat ek be- 
hoort te doen en laat? Die Stellenbosse 
hoogleraar hanteer die onderwerp nug- 
ter en gebalanseerd, en sny die wesen- 


like vraagstukke aan. 
JP.O. 


* kk 


Satan is Springlewendig op die Planeet 
Aarde, 


deur Hai Lindsey in samewerking met 
C. C. Carlston, vertaal deur Timo 
Kriel, 


Uitgegee deur Christelike Uitgewers- 
maatskappy, Roodepoort, 


Prys R5,95 by Pro Rege, Posbus 343, 

Potchefstroom. 

Hierdie boek lees van voor tot agter 
met 'n dryfveeragtige aktualiteit. 

Die feit dat ons met 'n vertaling te 
doen het, bring nie afbreuk aan sy 
leeskwaliteit nie. Daar is wel soms 


hinderlike dingetjies in die vertaling en 
druk soos bv. ,artefakte” (bl. 16 e.a.), 
,artifakte” (bl. 27), ,,gehoort” (bl. 
27), .....graag vir God wil ken...” 
(bl. 85), ,Hulle sal versondig” (bl. 
108), ens. 


Wat die aanbieding van die inhoud 
betref is dit uitsonderlik prikkelend 
hoewel hier-en-daar teologies 'n bietjie 
ongesofistikeerd. 


In 'n tyd waarin die moderne teolo- 
giese strominge uitroep: God is dood, 
is hierdie boek 'n uitroep: Satan is 
springlewendig! Die skrywer het 'n 
grondige kennis van die herlewende 
okkultisme en dui die wese en gevare 


daarvan aan met 'n indringende erns. 


Terwyl daar soms teologies baie 
radikaal gehandel word, bv. ,,voor die 
skepping van die mens het God die 
aarde herstel uit die chaos wat deur 
Satan se rebellie veroorsaak is...” 
(bl. 53), is daar ook onverwagse kon- 
serwatiewe teologiese nugterheid. Hier 
dink ek aan die beskouing oor bv. ,,die 
doop met die Heilige Gees” (bl. 250). 
Dit kon net sowel dr. Beukes se artikel 
in Die Hervormer gewees het. 


ledereen sal hierdie boek in ons dae 
met begrip en waardering kan lees. 


H. G. v.d. Westhuizen 


Elke Sondag Nagmaal? 

Deur prof. dr. D. C. $. van der Merwe 
Uitgegee deur Pro Rege, Potchefstroom 
60 bladsy — Prys R1,50 

Hierdie insiggewende publikasie is, 
soos die skrywer dit stel ,,vir die ge- 
wone lidmaat van die kerk geskrywe” 
met die uitdruklike oogmerk dat dit 'n 
gewetensaak vir elke Christen sal 
wees. Verder word die vraag in die 
midde van die verantwoordelike lid- 
mate gelaat sodat die inisiatief van 
hulle sal uitgaan wanneer hulle dit eer- 
lik en gelowig oordink het. 

Ek dink dat die skrywer daarin ge- 
slaag het om op eenvoudige, maar tog 
MWoordgetroue en omvattende wyse 
hierdie aktuele vraag na vore te bring. 

Waar ons ook D.V. volgende jaar 'n 
besluit moet neem aangaande die 
tweede erediens op 'n Sondag, kan 
hierdie werkie met vrug bygewerk 
word. 

Die skrywer het my in elk geval 
oortuig dat ons dit moet oorweeg om 
ten minste maandeliks nagmaal te vier. 

Een puntjie van goedbedoelde kritiek: 
Dat Christus op bladsy 44 met die sa- 
kramente as bykomend beskou word, 
vind ek 'n ongelukkige woordkeuse; 
al is dit ,,met die nodige eerbied gesê”. 
Hy het tog Immanuel — God met ons 
geword. 

Ek beveel hierdie werkie ir elk geval 
graag aan. 

W. C. J. van Rensburg 





Geniet u volgende vakansie 
in leunstoelgemak- —SYAISIOER 





Almal wat al 'n SESEET meegemaak het, 
stem saam: dis `n fantastiese manier om vakansie 
te hou. U sien van die mooiste dele van ons land. 
U reis heerlik ontspanne en gerieflik in `n ruim 
toerbus saam met gawe mense wat ook daarop 
uit is om nuwe vriende te maak. U oornag in 
goeie hotelle. U ervare gids/bestuurder sorg dat 
uallessien watdie moeite werd is. 

En die beste van alles -u kandie hele 
vakansie reël met net een besoek aan die S.A. 
Spoorwegreisburo! 


Van Johannesburg af 

Na Durban oor Cathedralpiek (Drakens- 
berge) -?2dae -R53,00. Na Durban deur die 
Nasionale Krugerwildtuin, Swaziland en die 
Hluhluwewildreservaat -6dae -R143,00. Na 
Kaapstad oor die Drakensberge, Pietermaritz- 
burg, die Transkei en die Tuinroete -7dae — 
R156, 60. Na Oos-Transvaal, oor die Kruinroete, 
Phalaborwa, die Nasionale Krugerwildtuin(in- 
sluitende die sentrale deel) en terug na Johan- 
nesburg -5dae -R108, 00. Na die Nasionale 
Krugerwildtuin en terug -4dae -RA87,00. 
Van Durban af 

Na Johannesburg oor Cathedralpiek 
(Drakensberg) -3dae -R33,00. Na Johannes- 
burg deur die Hluhluwewildreservaat, Swazi- 
land en die Nasionale Krugerwildtuin -6dae — 
R143, 0% Na Kaapstad deur die Transkei, die 
Tuinroete en Wes-Kaapland -5dae -R112,00. 
Na Kaapstad met die Suidkus langs, die Trans- 
kei, die Tuinroete, Plettenbergbaai, Oudtshoorn 
(volstruisboerdery en Kangogrotte) en Wes- 
Kaapland -7dae -R170, 00. 
Van Kaapstad af 

Na Durban deur Wes-Kaapland, oor die 
Tuinroete en die Transkei -5dae -R112,00 Na 

SSIOERE waaruitukankies: 


Durban deur Wes-Kaapland, oor Oudtshoorn 
(volstruisboerdery en Kangogrotte), Pletten- 
bergbaai, die Tuinroete, die Transkei endie 
Suidkus van Natal -7dae -R170, 00. Na Johan- 
nesburg deur die Tuinroete, die Transkei, 
Pietermaritzburg endie Drakensberge -7dae - 
R156, 60. Daar 's vok talle dag- en halfdaguitstap- 
pies vanaf Kaapstad. 

Van Windhoek af 

Nadie Nasionale Etoshawildtuin -5dae - 
R9,00. Na Walvisbaaien Swakopmund -3dae 
R81.00 Halfdagtoer deur Windhoek -R5,00. 
Van Port Elizabeth af 

Halfdagtoer na die Nasionale Addo-Olifant- 
park en terug -Ra, 00. 

Oplang toere is verblyf, etes en ekskursies 
by diereisgeld ingereken. Dubbelkamers en 
hutte word gedeel. As daar enkelakkommodasie 
is, kos dit 'n weinig ekstra. Toergangers kan ook 
voorai reël om tussenstedelike toere by enige 
erkende stopplek te begin of te beëindig -of om 
dit te onderbreek en met 'n volgende toerbus 
verder tereis. Vertrekke word gewaarborg 
maar tariewe kan verander. 

Vir volle besonderhede raadpleeg u 
naaste S.A. Spoorwegreisburo (daar is 
kantore in al die hoofsentrums), u plaaslike 
stasiemeester of reisagent. 





VZTA/MT2/2/RT 


PRESS SUPPLIES LIMITED 


JOHANNESBURG —— KAAPSTAD —— DURBAN 


LOVEDAYSTRAAT-SUID 40, SELBY, JOHANNESBURG, 
TELEFOON 834-6401. 


Voorsieners van drukkery en verwante toerusting 





Die Nederduitsch Hervormde 
Weeshuispers word 
gelukgewens met 

hulle nuwe "Polar 115" 


Snymasjien — een van die 


honderde Polar snymasjiene 
in Suid-Afrika wat voorsien en 
versorg word deur 


PRESS SUPPLIES LID. 


del T.V:. 
al de Tell 
in guillotines 


ONS GROEI SAAM 








HEIDELBERG OFFSET ET 


SELIGSON & 
CLARE LTD 














Ouality Offset 


Voorsieners van drukkery masjienerie en 


drukkers benodigdhede wens die 
NEDERDUITSCH HERVORMDE WEESHUISPERS 


geluk en alles van die beste toe met die 
modernisering van hulle drukkery asook die 
installering van twee van ons nuutste litografiese 


drukperse. 


Ons is daarvan oortuig dat die gesonde 
verstandhouding en goeie samewerking tussen 
ons twee organisasies sal lei tot nog groter 
uitbreiding van die Weeshuispers — nou reeds 


een van die modernstes in die land. 





FR 


V CLARE LTD / 





VERSPREIDERS. VAN 
DIE 
WÊRELDBEKENDE 





Mnr. Gerald Mortimer, verkoopsbestuurder van Seligson & Clare (heel regs) 

oorhandig hier amptelik die drukmasjiene aan mnr. P. Kieynhans, algemene 

bestuurder van die Weeshuispers. Heel links is mnr. Matie Coetzee, werks- 

bestuurder en derde van links mnr. Danie Boshoff, een van die litografiese. 
drukkers by die Weeshuispers. 


ORIGINAL HEIDELBERG 





